Shopee Tawar Kod Diskaun Sempena Hari Raya Untuk Pembelian Peranti vivo

Musim perayaan tidak sah disambut tanpa promosi barangan terutamanya telefon pintar. Hari ini Shopee mengumumkan promosi istimewa selama empat hari diadakan untuk produk-produk vivo, dimana pelanggan boleh mendapatkan diskaun sehingga RM50 bermula 28 Mei hingga 31 Mei 2018.

Pelanggan boleh mendapatkan potongan sebanyak RM50 untuk pembelian telefon pintar vivo terpilih seperti V7+, V5 Plus, Y69, dan Y65 dengan menggunakan kod “VIVOR50”. Sementara itu, bermula hari ini sehingga 2 Jun 2018, pelanggan boleh mendapatkan diskaun sebanyak RM5 dengan memasukkan kod “VIVORAYA1” untuk pembelian minimum RM100.

Bagi yang mungkin tidak berkesempatan untuk membeli pada tarikh tersebut, jangan risau kerana promosi dilanjutkan bermula 3 Jun hingga 17 Jun 2018 menggunakan kod “VIVORAYA”. Diskaunnya pula masih sama iaitu RM5 dengan pembelian minumum RM100.

Layari kedai rasmi atas talian vivo di Shopee hari ini.


realme Bakal Debut pemproses Snapdragon 680 6nm Di Malaysia!!

realme, jenama telefon pintar yang paling pesat berkembang, memulakan 2022 dengan godaan pelancaran pertama mereka tahun ini untuk debut bersama pemproses 6nm Qualcomm Snapdragon 680 tidak lama lagi.

Berbanding dengan pemproses Snapdragon 662 12nm, ia melaporkan peningkatan prestasi 46% dan pada pengurangan penggunaan kuasa sebanyak 62% yang mengejutkan. Dengan cipset Snapdragon 680 terkini,realme akan mentakrifkan semula jangkaan telefon pintar sekitar julat harga RM1,000 oleh mendemokrasikan pemproses 6nm daripada produk unggulan mewah kepada produk pertengahan.

Pemproses Snapdragon 680 6nm menyediakan peningkatan prestasi yang luar biasa, termasuk kelajuan pelancaran yang lebih pantas, prestasi yang lebih sejuk dan permainan yang lebih lancar. Untuk menyediakan Leap-forward pengalaman untuk golongan muda, realme akan menjadi yang pertama di Malaysia untuk melancarkan jenama baharu telefon pintar yang dikuasakan oleh pemproses Snapdragon 680 6nm – yang paling canggih di segmen, selaras dengan semangat realme untuk menyampaikan teknologi penetapan arah aliran baharu, ciri dan pengalaman untuk mentakrifkan semula jangkaan segmen harga.

Butiran pelancaran penuh telefon pintar realme baharu ini akan diumumkan tidak lama lagi. Sila tinggalditala!


Celcom Kaw-Kaw Belanja Anda Data Internet!

Kalau anda masih belum beralih kepada Celcom, mungkin ini masa yang terbaik untuk menyertai keluarga Celcom kerana mereka baru sahaja melancarkan kemas kini pelan Internet dan pakej baru khas untuk anda semua.

Ini adalah tawaran terbaru Celcom yang memberikan anda 40GB kuota data Internet (20GB hari biasa + 20GB pada hujung minggu) pada harga RM 98, di samping kelebihan seperti panggilan tanpa had ke semua rangkaian dan penggunaan WhatsApp dan WeChat tanpa had. Bagi kami memang berbaloi!

Sekiranya anda tidak mahu berganjak dari pelan sedia ada, anda juga tidak terkecuali dari tawaran terbaru Celcom. Untuk pelanggan FIRST GOLD, kuota anda akan dinaik taraf dari 10GB kepada 20GB dan pelanggan FIRST Platinum pula menerima tambah baik terbesar, dari 18GB kepada 60GB tanpa sebarang kenaikan yuran bulanan (RM 150). WOW~ ini lagi berbaloi!

Selain dari tambah baik pakej dan pengenalan pakej baru, Celcom juga melancarkan satu servis baru dikenali sebagai ANYDAYGB yang membolehkan anda menggabungkan kuota data harian dan hujung minggu menjadi satu kuota bersama. Anda cuma perlu mendail *118#  untuk mengaktifkan servis ini dengan bayaran bulanan RM 10.

Tawaran naik taraf dan pendaftaran baru bagi semua pakej ini hanya akan ditawarkan sehingga 31 Disember ini. Jadi cepat pergi ke mana-mana cawangan Blue Cube atau Celcom Xclusive untuk mendaftar pakej ini. Selepas anda melanggan mana-mana pakej, ia akan aktif sepanjang anda menggunakan servis Celcom sehingga bila-bila masa.


Rekaan Fizikal & Paparan Antaramuka GoPro Hero

Dilancarkan secara rasmi untuk pasaran Malaysia hari ini, GoPro Hero ditawarkan pada harga RM949. Jom lihat reka bentuk dan paparan antaramuka GoPro dengan lebih dekat lagi.


ASUS ZenFone 6 Menduduki Tangga Tertinggi Untuk Kamera Swafoto Di DxOMark

Sempena Computex 2019 di Taiwan, ASUS ZenFone 6 Edition 30 turut diperkenalkan dalam acara tersebut sempena ulang tahun ke-30 ASUS.

Terbaru, melalui laman rasmi DxOMark takhta peranti kamera hadapan terbaik kini telah bertukar pemiliknya! Samsung Galaxy S10 5G yang sebelum ini mencapai skor 97 di tangga tertinggi, kini telah menjadi kedua apabila ASUS ZenFone 6 berjaya mendahului dengan skor 98 untuk kamera swafoto.

Menurut DxOMark, ASUS ZenFone 6 berjaya mencapai skor 101 bagi kemampuan kamera dan skor 98 untuk rakaman video. Siri terbaru ini merupakan peranti ASUS yang pertama hadir dengan kamera yang boleh di flip (lipat), sekaligus memberikan satu nafas baharu bagi peranti ini.


[Tutorial] Set Lagu Kegemaran Menjadi Ringtone iOS Anda Tanpa PC!

“Ingin menetapkan lagu kegemaran sebagai nada dering peranti iOS tanpa bantuan PC?! Gunakan bantuan aplikasi GarageBand & Documents 5.”

Tanpa memerlukan sambungan PC dan tidak perlu memiliki peranti iOS yang telah menjalani proses Jailbreak, anda sebenarnya boleh terus memuat turun lagu kegemaran, menyunting dan menetapkannya sebagai nada dering pilihan terus pada iPhone anda.

Apa yang diperlukan? Hanya dua aplikasi yang boleh dimuat turun secara percuma di App Store iaitu GarageBand dan Documents 5. Ingin tahu caranya, teruskan tutorial kami bagaimana memuat turun, menyunting dan menetapkan lagu sebagai nada dering pada iPhone milik anda! Jom…

Sebelum memulakan proses untuk menetapkan nada dering pada peranti iOS anda, perkara paling utama mestilah muat turun dua aplikasi utama iaitu GarageBand dan Documents 5.

Sekiranya anda ingin memuat turun lagu terbaru yang diputarkan di corong radio, kini ia boleh dibuat terus pada peranti iOS anda dengan menggunakan bantuan aplikasi Documents 5. Pastikan anda mengikuti langkah yang akan diajar ini dengan sebaiknya bagi memastikan lagu yang telah dimuat turun disimpan di dalam folder yang betul.

Apabila lagu kegemaran anda telah berjaya dimuat turun menggunakan bantuan aplikasi Documents 5, kini tiba masanya untuk anda menyunting lagu tersebut bagi disesuaikan sebagai nada dering peranti iOS. Pastikan anda mengikuti langkah ini dengan teliti bagi memastikan proses suntingan dan tetapan nada dering berjaya dilaksanankan. Untuk tujuan itu, aplikasi GarageBand akan digunakan.

Yeah~siap! Nampak rumit ke?! Ikut betul2 apa yang kami kongsikan, mesti jadi!


Rupa Para HUAWEI Nova 8 Terdedah? Hadir Dengan 4 Kamera!! – Betul Ke Ni?

Dalam satu maklumat terdedah di laman sesawang Weibo, memperlihatkan satu peranti yang dikhabarkan milik HUAWEI Nova 8?

Peranti ini dikatakan tampil dengan skrin 6.57″ FHD+ dan tampil dengan kadar segar semula 90Hz.

Dari aspek dalaman pula, dikatakan ia bakal hadir dengan pemproses Kirin 985.

Kamera juga tidak mengecewakan apabila ia hadir dengan 64MP + 8MP + 2MP + 2MP bagi kamera utama dan 32MP bagi kamera hadapan.

Bateripula adalah  3700mAh terbina dalam, menyokong pengecasan super cepat 66W.


MWC 2020: Kamera Dibawah Skrin Bakal Muncul! Nantikan vivo APEX 3 Pada MWC 2020

Peranti konsep vivo APEX sudah menjadi peranti yang dinanti-nantikan seluruh dunia, terbaru pihak vivo telah menghantar jemputan kepada para media untuk menghadiri ke acara Mobile World Congress (MWC) 2020 yang berlangsung di Barcelono mulai 23 ~ 24 Feb 2020.

vivo APEX sentiasa hadir dengan teknologi masa hadapan, seperti paparan skrin penuh dengan pengimbas cap jari dalam skrin yang diperkenalkan sebelum ini telahpun berjaya direalisasikan. Jadi bagi kemunculan awal vivo APEX 3 di MWC 2020 nanti, apa yang menjadi tarikan kali ini?

Melalui jemputan yang dikongsi, slogan Empower The Next dengan rekaan bulatan seperti kamera ini dipercayai generasi ke-3 akan lebih menekankan pada kamera swafoto. Ini bermakna ia mungkin menggunakan teknologi kamera swafoto di bawah skrin, yang akan menjadi trend pada tahun baru ini.

Selain peningkatan pada kamera, teknologi pengecasan pantas juga merupakan salah satu peningkatan besar pada vivo APEX 3. Sebelum ini vivo pernah memaparkan teknologi pengecasan pantas 120W yang mana mampu mengecas penuh bateri berkapasiti 4,000mAh hanya dalam 13 minit, dan ini akan diperlihatkan juga pada APEX 3 nanti.


Reviu Eksklusif: OPPO R9s Plus, Model Peningkatan Lebih Berkuasa

OPPO R9s yang dilancarkan awal tahun ini telah membawakan kejayaan yang baik buat OPPO. Edisi Merah Valentine telah habis dijual di atas talian di dalam masa 48 jam sahaja selepas pra-tempahan bermula, dan telahpun habis dijual di kedai OPPO sebelum ianya dijual secara rasmi. Kini OPPO kembali dengan versi terbaru, OPPO R9s Plus yang lebih besar dan berkuasa. Ingin mengetahui sama ada smartphone ini benar-benar berkuasa ataupun tidak, lihat reviu eksklusif kami.

Bagi mereka yang gemar menggunakan smartphone dengan paparan skrin besar, OPPO R9s Plus pastinya pilihan yang tepat. Walaupun menampilkan skrin berukuran 6.0 inci, ianya masih di dalam kategori nipis iaitu 7.35mm dan seberat 185g. Malah smartphone ini masih selesa walaupun dipegang menggunakan sebelah tangan.

Sesuai dengan namanya sebagai model peningkatan, OPPO menawarkan kapasiti bateri yang besar pada R9s Plus iaitu kapasiti 4000mAh berbanding hanya 3010mAh pada model sebelum ini. Lebih menarik lagi, ianya turut menyokong teknologi pengecasan pantas VOOC Flash Charge yang turut tersedia pada model sebelum ini.

Bagi yang gemar bermain permainan HD di dalam smartphone, OPPO R9s Plus patut dimiliki! Selain dikuasakan oleh Qualcomm Snapdragon 653 MSM8976, ianya menyokong RAM sebesar 6GB, berbanding hanya 4GB RAM pada model sebelum ini. Jadi, tidak menjadi masalah untuk anda bermain permainan HD di dalamnya.

OPPO R9s Plus dikuasakan dengan kamera belakang 16 Megapiksel IMX398 yang dibangunkan bersama OPPO dan SONY, kamera ini dilengkapi f/1.7 aperture dengan teknologi fokus dwi-PDAF. OPPO juga turut memperkenalkan beberapa fungsi yang baru, iaitu Penstabilan Imej Optik Plus (OIS+) dengan kawasan anti-getar yang lebih baik berbanding dengan OIS yang biasa terdapat di pasaran.

Versi terbaru, OPPO R9s Plus menggunakan sensor SONY IMX398 yang menawarkan 16 Megapiksel resolusi, ia dibangunkan bersama SONY dan OPPO. Ia mempunyai ukuran aperture f/1.7 yang berkebolehan memerangkap 40% lebih cahaya berbanding generasi sebelumnya.

Satu tambahan baru pada R9s Plus adalah ciri OIS+ yang direka dengan kawasan anti-getar yang lebih besar sebanyak 40%. Ini bermakna R9s Plus mampu mengendalikan lebih baik getaran sambil mengekalkan kualiti imej.

Sama seperti OPPO R9s, kamera belakang R9s Plus menggunakan teknologi Dwi-PDAF, menawarkan prestasi yang lebih baik dari standard PDAF. Hasilnya, kamera mampu meletakkan fokus dengan lebih cepat dan tepat.

Menurut OPPO, Dwi-PDAF akan lebih mengagumkan apabila anda menggunakan kamera di kawasan yang mempunyai cahaya terhad, di mana anda akan merasakan perbezaan yang ketara di antara kamera R9s Plus dan smartphone lain yang mempunyai standard PDAF.

Ingin mengetahui sejauh mana kepantasan mengecas yang OPPO R9s Plus jika dibandingkan dengan OPPO R9s? Kami telah mencuba mengecas peranti ini menggunakan teknologi VOOC Flash Charge, mari lihat keputusan ujian.

❶ Kedua-dua smartphone mula dicas apabila bateri tinggal 10%.

❷ Untuk 30 minit pertama, bateri OPPO R9s Plus meningkat sebanyak 60% dan OPPO R9s meningkat kepada 74%.

❸ Selepas 45 minit mengecas, bateri OPPO R9s Plus meningkat kepada 80%, manakala peningkatan OPPO R9s pula sebanyak 90%.

❹ Untuk mengecas penuh OPPO R9s Plus berkapasiti 4000mAh, ia mengambil masa selama 1 jam 15 minit dan OPPO R9s dengan bateri sebesar 3010mAh adalah 1 jam 10 minit.

Berbeza dengan model keluaran OPPO sebelum ini, jelas dapat dilihat bahawa model R9s Plus adalah sebuah smartphone versi peningkatan yang berkuasa. Bahkan kami amat tertarik dengan sokongan spesifikasi yang berkuasa serta penyediaan pelbagai fungsi menarik yang dimiliki oleh R9s Plus. Ternyata ianya sangat berbaloi untuk dimiliki kerana menyokong bateri lebih besar berkapasiti 4000mAh dengan sokongan VOOC Flash Charge, pemproses Octa-core berkelajuan 1.9GHz, memori RAM 6GB serta pengimbas cap jari yang pantas.

Walaupun masih mengekalkan penggambaran yang sama seperti model sebelum ini, kali ini R9s Plus hadir dengan teknologi fokus dwi-PDAF serta Penstabilan Imej Optik Plus (OIS+) dengan kawasan anti-getar yang lebih baik berbanding sebelum ini. Secara kesimpulannya, OPPO R9s Plus sememangnya sangat berbaloi untuk dimiliki sekiranya anda mahukan sebuah smartphone berkuasa dengan kapasiti bateri yang besar dan menyediakan pelbagai fungsi menarik.


Pandang Pertama Samsung Galaxy A71 Memang Buat Korang Tidak Keruan

Samsung baru sahaja melancarkan peranti terbaharunya yang dikenali sebagai Samsung Galaxy A71 di Indonesia dan kehadiran peranti ini membuatkan ramai yang teruja menantikan kehadiran peranti ini. Ini adalah pandang pertama Samsung Galaxy A71.

Jika dilihat di bahagian panel belakang, rekaannya sangat unik kerana ia ditampilkan dengan perincian yang sangat unik. Corak yang ditampilkan seakan potongan diamond yang memberikan sentuhan eksklusif di bahagian belakang. Dipadankan pula dengan warna Prism Crush Blue membuatkan korang dah tak pandang tempat lain apabila melihatnya.

Di bahagian panel belakang juga, ia direka dengan sedikit lengkungan di bahagian kiri dan kanan bagi memberi keselesaan ketika dipegang.

Kalau korang nak tahu, Samsung Galaxy A71 ini ditampilkan dengan skrin yang sangat luas iaitu 6.7″ Infinity-O Display Super AMOLED. Paparan Infinity – O ini memberikan feel yang berbeza ketika korang menonton pada Samsung Galaxy A71 ini. Terasa lebih luas dan kualiti paparan sangat menakjubkan dengan warna yang terhasil sangat tepat!

Di bahagian kiri, Samsung Galaxy A71 ini dihadirkan dengan slot sim sahaja.

Manakala di bahagian kanan pula disertakan dengan butang kuasa dan laras suara yang memudahkan kawalan ke atas 2 fungsi ini dilakukan tanpa gangguan.

Di bahagian bawah peranti ini pula, ia disertakan dengan audio jack, port pengecasan (USB-C) dan speaker.

Kalau korang nak tahu, Samsung Galaxy A71 ini tampil dengan pemproses yang berkuasa bagi kelasnya iaitu Octa Core (Dual 2.2GHz + Hexa 1.8GHz) sememangnya luar biasa. Buat pertama kali memegang peranti ini, sangat lancar dan pantas ketika membuka aplikasi. Tiada sebarang lag dan sangat smooth.

Sungguhpun ia kelas pertengahan, tetapai Samsung Galaxy A71 ini tampil dengan sistem 4 kamera dan kamera utamanya adalah 64MP(f/1.8)!!! Besar giler!! Ia turut dihadirkan dengan 5MP(f/2.2) + 5MP(f/2.4) + 12MP(f/2.2). Kamera hadapan pula adalah 32MP.

Bagi penggunaan singkat ini, ia nyata memberikan hasil gambar yang sangat berkualiti khususnya dari aspek warna yang terhasil dengan perincian gambar yang sangat baik. Try la tengok sikit hasil gambar ini!

Itu adalah Pandang pertama Samsung Galaxy A71. Nantikan artikel reviu penuh mengenai peranti ini daripada kami tau!!!!


Soul Run Free Pro HD – Tanpa Wayar Dan Tahan Lasak

Anda sering bersenam dan berasa bosan tanpa muzik, Soul Run Free Pro HD adalah jawapannya. Fon telinga ini boleh digunakan dalam keadaan lasak dengan sambungan Bluetooth ke telefon pintar anda tanpa wayar yang terbelit di leher.

Balanced Armature Drivers memberikan keseimbangan suara yang jelas dan terang walaupun semasa anda berlari. Ia dijamin terletak di telinga anda tanpa terjatuh semasa latihan workout dilakukan.

Apabila senaman dibuat sudah pasti peluh yang banyak membasahi Soul Run Free Pro HD ini, anda tidak perlu risau kerana ia dicipta dengan teknologi Nano Coating yang kalis air. Di bahagian dalaman pula bateri boleh bertahan selama 12 jam dengan sekali pengecasan.

Anda boleh dapatkan Soul Run Free Pro HD ini pada harga RM650, dalam pilihan warna Hitam dan Biru di pengedar yang sah berdekatan anda.


U Mobile Bekerjasama Dengan Aeon Credit Service Untuk Skrim MicroCredit

Baru-baru ini U Mobile mengumumkan AEON Credit Service telah bekerjasama dengan mereka dalam skim MicroCredit. Selepas ini AEON akan bertindak sebagai pembekal kredit kepada pembelian iPhone melalui skim yang sebelum ini menggunakan servis Berjaya Credit.

U Mobile telah mengemas kini informasi pada laman web mereka yang kini memaparkan kadar bayaran baru yang telah diselaraskan dan pelbagai informasi lain. Kini kadar faedah bagi pinjaman-pembelian  bernilai bawah RM 3,000 adalah 15% dan 1.1% bagi pinjaman lebih RM  3,000. Kadar pendapatan minimum juga telah dikurangkan dari RM 1,00 kepada RM 500. Untuk mendapatkan maklumat lanjut dan membeli iPhone melalui pelan MicroCredit, sila layari https://www.u.com.my/umicrocredit


Celcom Lancarkan Lagu Hebat Negaraku Versi Sendiri!

Untuk jenama yang semakin terkenal dengan kempen-kempennya yang bertemakan perpaduan, Celcom dengan berbesar hati turut menyertai usaha terbaharu bersama semua Syarikat Berkaitan Kerajaan (GLC) meraikan semangat perpaduan.

Kempen Unity merupakan terjemahan daripada lagu Hebat Negaraku yang digubah dengan cita rasa sendiri. Ia merupakan penghargaan kepada semua bangsa, rasa, ritma, tempat dan wajah yang membentuk Malaysia menjadi negara yang kukuh seperti hari ini. Segala citra, nada dan tempo jelas menggambarkan Malaysia.

Barisan pelakon dengan pelbagai peranan, gubahan muzik dan latar tempat, video muzik ini berjaya merakam wajah-wajah Malaysia. Jaclyn Victor dan Man Bai, dua nama besar dalam industri muzik Malaysia, diberi penghormatan untuk menerajui nyanyian yang turut disertai oleh kumpulan koir. Lagu ini telah digubah menjadi lebih pendek, bertenaga, serta menampilkan pelbagai alat muzik Malaysia yang terkenal seperti sape, sitar, seruling dan er hu. Penggambaran dilakukan di pelbagai lokasi serata negara, memaparkan bangsa dan masyarakat tempatan yang berbilang kaum.

Video muzik ini menyerlahkan lagi budaya intrinsik kita yang terkenal dengan sikap saling menghormati, tinggi nilai toleransi dan akrab. Bukan sekadar hiburan, ia turut berperanan sebagai panduan untuk kita menghargai perbezaan, sentiasa bersatu, dan menggalakkan perpaduan yang diharapkan menjadi ikutan generasi akan datang.

Kepelbagaian yang ada seharusnya kita raikan, dengan menghargai perbezaan yang dimiliki oleh setiap insan. Video muzik Hebat Negaraku dihasilkan dengan kerjasama M&C Saatchi dan telah dilancarkan di saluran You Tube dan Facebook Celcom pada 28 Mac 2018. Ia telah mencatat lebih daripada 2 juta tontonan.


Apple Tawarkan Servis Ukiran Nama Atau Emoji Pada AirPods Anda!

Servis ukiran nama sering kedengaran pada beberapa produk Apple, namun terkini seiring dengan pelancaran rasmi Apple AirPods Pro ke pasaran tempatan, Apple Malaysia turut menawarkan servis tersebut pada pembelian AirPods.

Selain ukiran nama, anda juga boleh memilih untuk mengukir emoji daripada senarai 31 pilihan. Anda hanya boleh pilih sama ada nama atau emoji sahaja, kedua-duanya tidak boleh digabungkan sekali.

AirPods Pro bernilai RM1,099, AirPods dengan pod pengecasan tanpa wayar bernilai RM879 dan AirPods dengan pod pengecasan bernilai RM699 layak menerima servis ukiran secara PERCUMA.


HONOR View20 Bakal Hadir Dengan Fungsi Rakaman Video Gerak Perlahan 960fps

Sebelum ini, HONOR sendiri telah mengesahkan bahawa mereka bakal memperkenalkan sebuah lagi telefon pintar baharu iaitu HONOR View20 (Honor V20) pada 22 Januari depan di Paris.

Meskipun belum dilancarkan, tetapi maklumat mengenai ciri spesifikasi telefon pintar tersebut kini mula tertiris menerusi beberapa keping imej yang tersebar di laman sesawang.

Memetik imej tersebar, HONOR View20 bakal menyokong keupayaan rakaman video gerak-perlahan 960fps. Ia juga hadir dengan rekaan lubang kecil pada paparan skrin hadapan pada bucu kiri yang menempatkan kamera swafoto sebesar 25MP.

Antara spesifikasi lain termasuklah bateri berkapasiti 4,000 mAh, GPS dual-frequency AI, sensor kamera utama 48MP dan Link Turbo – ciri di mana secara automatik beralih antara 4G dan Wi-Fi di samping boleh menggabungkan kedua-duanya untuk sambungan terbaik.


Promosi Raya Untuk OPPO F1

Ingin mengabadikan kenangan bersama keluarga mahupun rakan-rakan tersayang sempena Hari Raya ini? Miliki OPPO F1, “Pakar Selfie Anda” dengan harga serendah RM998 untuk tempoh terhad sahaja.

Harga jualan biasa OPPO F1 iaitu RM1,099 akan diturunkan kepada RM998 sahaja sepanjang tempoh promosi, bermula 23 Mei 2016 sehingga 7 Julai 2016.

Kepada pengguna yang berminat, boleh mendapatkan OPPO F1 di mana-mana pengedar sah OPPO Malaysia, ataupun dalam talian di laman web Store OPPO Malaysia .

OPPO F1 adalah sebuah smartphone yang memfokuskan kepada pengguna yang gemar selfie, di mana ia menyediakan lensa hadapan beresolusi 8 Megapiksel dengan f/2.0 yang menghasilkan gambar lebih terang dan menonjol. Tidak dilupakan kehadiran penggambaran utama 13 Megapiksel aperture f/2.2 hadir bersama HDR dan LED flash.


realme 7i Bakal Dilancar bagi Pasaran Tempatan Pada 13 Oktober Ini!!!

realme juga tidak mahu ketinggalan apabila bakal melancarkan realme 7i bagi pasaran tempatan pada 13 Oktober ini.

Seperti yang diketahui, peranti ini hadir dengan skrin 6.5″ IPS LCD dan disertakan dengan pemproses yang baik iaitu SNapfdragon 662 dan dipadankan dengan 8GB RAM dan storan sebesar 128GB. Bateri juga sangat baik apabila disertakan dengan 5000mAh (pengecasan pantas 18E) dan kamera utama 64MP.

Jadi, sama-sama kita nantikan kehadiran peranti ini di pasaran tidak lama lagi!!


Rekaan Mi MIX Alpha 2 Terdedah?? Hadir Dengan Skrin Yang Lebih Besar??!!

Baru-baru ini, terdapat laporan yang mendedahkan rekaan siri peranti Mi MIX Alpha 2 yang mana ia memperlihatkan inovasi terbaharu.

Menurut informasi yang tertiris, skrin Mix Alpha 2 adalah lebih besar berbanding siri yang terdahulu dan seperti biasa, ia hadir dengan skrin dengan paparan 360 darjah yang mengelilingi peranti ini.

Dari gambar ini, dapat kita lihat ia tidak dihadirkan dengan kamera hadapan, maka berkemungkinan, kamera belakang juga mampu bertindak sebagai kamera hadapan.

Sejauh manakah kebenarannya? Perlu kita nantikan ketika ia dilancarkan kelak.


OctaFX menentang penipuan dalam pasaran Forex

KINGSTOWN, St Vincent dan Grenadines, 20 Julai 2020 /PRNewswire/ — OctaFX merupakan broker dalam talian antarabangsa yang membekalkan perkhidmatan dagangan di seluruh dunia sejak sembilan tahun yang lalu. Kebelakangan ini, mereka telah mendapati bawa terdapat pertambahan dalam jumlah penipu yang cuba mengaitkan diri dengan syarikat ini dan mendapatkan dana pedagang secara haram.

Laman-laman web palsu ini agak sukar dikenal pasti dengan hanya sekilas pandang. Ada antara individu yang tidak bertanggungjawab yang mula mendapatkan sijil keselamatan dan menggunakan domain .com mereka sebagai domain tahap tertinggi, yang menyukarkan pedagang untuk mengenal pasti apa-apa perkara yang mencurigakan apabila melihat pada bar alamat berkenaan.

Satu cara untuk pedagang mengelakkan diri daripada menjadi mangsa penipuan oleh pengajuk OctaFX ini adalah dengan memerhatikan nama domain itu sendiri. Broker ini ingin memberi amaran kepada klien mereka mengenai peningkatan dalam bilangan laman web dan akaun media sosial palsu yang menggunakan pelbagai bentuk jenama OctaFX. Pihak syarikat turut menekankan bahawa segala urusan hanya sah di bawah jenama rasminya sahaja.

Klien OctaFX perlu memberi perhatian terhadap kaedah pemprosesan pembayaran. Broker ini hanya memproses pembayaran yang dilakukan menerusi profil klien di laman web rasmi atau melalui Aplikasi OctaFX Trading dan OctaFX Copytrading.

Memerangi penipuan dalam pasaran Forex merupakan suatu usaha yang sukar dan memerlukan sokongan daripada semua pihak. OctaFX sedang berusaha sebaik mungkin untuk memastikan laman web dan akaun media sosial palsu ini dibanteras. Pasukan itu turut memberitahu kami bahawa usaha itu akan menjadi lebih sukar tanpa bantuan daripada komuniti pedagang. OctaFX amat berterima kasih kepada para pedagang yang tidak berhenti melaporkan laman web dan akaun palsu yang cuba memperdayakan penggunanya.

OctaFX merupakan sebuah broker Forex yang membekalkan perkhidmatan dagangan dalam talian di seluruh dunia sejak tahun 2011. Ia turut menawarkan pengalaman dagangan tercanggih kepada lebih daripada dua juta akaun dagangan. OctaFX telah meraih lebih daripada 20 anugerah sejak penubuhannya, termasuk anugerah Broker ECN Terbaik 2020 oleh World Finance. Syarikat ini terkenal atas aktiviti sosial dan usaha amal yang dilakukannya. Ia turut menganjurkan kempen promosi di peringkat global dan tempatan dengan ganjaran wang tunai dan produk yang bernilai.

Keywords: Banking/Financial Service Computer Software Computer/Electronics Mobile Entertainment Multimedia/Online/Internet Telecommunications New products/services Public Safety Financial Technology


Reviu Eksklusif: Kepantasan HUAWEI MateBook 13 Dengan Hanya 1 Sentuhan

Siapa sahaja yang tidak kenal jenama terkemuka peranti pintar, HUAWEI. Mereka bukan hanya maju kehadapan dalam telefon pintar, tetapi juga menghasilkan komputer riba yang terbaik. Terkini adalah HUAWEI MateBook 13 yang dijual pada harga bermula dari RM3999, pastinya menjanjikan teknologi yang terbaik serta memudahkan anda dengan ciri HUAWEI Share.

Rekaannya tidak dapt disangkal lagi, sangat ringkas tetapi eksklusif. Peranti ini tidak menyediakan port yang terlalu banyak seperti komputer riba yang lain. Ia hanya menyediakan 2 port USB-C dan audio jack sahaja. Berikut adalah reka bentuk komputer riba ini.

Sungguhpun komputer riba ini agak kecil dan ringan namun jangan bimbang kerana ia didatangkan dengan spesifikasi yang sangat baik dan POWER!!! Berikut adalah spesifikasi penuh peranti ini:

NVIDIA® GeForce® MX150, TDP 25 Watt

13-inch, 1440p (2,160 x 1,440, IPS, 300 nits, 1,000:1 contrast, 100% sRGB, 3:2 aspect)

Pengimbas cap jari pada butang kuasa

HUAWEI MateBook 13 ini dihadirkan dengan saiz 13 inci dengan saiz bezel di bahagian kiri dan kanan adalah 4.4mm. Menariknya adalah skrin ini dihadirkan dengan resolusi 2160 x 1440 piksel yang memberi pengalaman tontonan yang menakjubkan kepada pengguna.

Ia turut dilengkapi dengan 100% sRGB gamut dengan nisbah kontras warnanya adalah 1000:1. Jadi apabila anda memainkan video pastinya memberikan kepuasan tontonan.

MateBook 13 ini didatangkan dengan Intel Core i7-8565U generasi ke-8 pastinya menjanjikan kelancaran ketika menggunakannya. Ditambah dengan kad grafik NVIDIA MX150 memberikan nilai tambah bagi paparan tontonan komputer riba ini.

Turut dihadirkan dengan RAM 8GB dan SSD 256GB sangat membantu dalam memberikan prestasi yang cemerlang. Ini terbukti menerusi hasil ujian ke atas komputer riba ini menerusi AnTuTu Benchmark.

Menariknya bagi MateBook 13 ini, ia disertakan dengan Shark Fin 2.0 yang merupakan rekaan kipas yang boleh mengeluarkan suhu panas dengan sangat pantas menggunakan dwi kipas. Apa yang pasti ,kelajuan kipas dipertingkat sebanyak 25% daripada kipas yang normal yang memastikan laluan udara komputer berlangsung tanpa henti dan senyap. Jadi tidak hairanlah sepanjang menggunakan MateBook 13 ini, suhu komputernya sentiasa dalam keadaan yang terkawal tidak kira sama ada melakukan pelbagai tugasan atau sebagainya.

Sistem bunyi MateBook 13 ini adalah baik. Sungguhpun kedudukan speaker  berada di bahagian bawah, namun ia masih memberikan hasil bunyi yang sedap didengar dan kuat.

Sistem keselamatan MateBook 13 ini adalah sangat baik kerana ia dihadirkan dengan sistem pengimbas cap jari pada butang kuasa dan pengecaman wajah.

Pastinya maklumat di dalam komputer riba anda dapat disimpan dengan lebih baik. Cara tetapannya juga adalah sangat mudah:

Tidak dapat disangkal lagi bahawa MateBook 13 ini dihadirkan dengan kapasiti bateri yang besar iaitu sebanyak 42W. Ia secara langsung mampu bertahan sehingga 10 jam bagi pengecasan penuh.

kami telah melaksanakan ujian pengecasan ke atas peranti ini. kami mula mengecas pada jam 10.46 malam ketika bateri pada paras 9%. Pada jam 12.47 pagi, bateri sudah berada pada 100%. Ia hanya mengambil masa selama 2 jam 1 minit sahaja.

Ini merupakan kelebihan yang terdapat pada MateBook 13 ini. Dengan hanya sekali sentuh, anda dapat berkongsi fail sama ada gambar, video dokumen atau sebagainya. Dengan menggunakan NFC pastinya melancarkan lagi proses transaksi ini. Cara tetapan sambungan adalah seperti berikut:

Kami telah menjalankan ujian ke atas peranti ini menggunakan aplikasi menggunakan Userbench dan Crystaldiskmark. Hasil ujian ke atas peranti ini memperlihatkan ia berada pada prestasi yang sangat baik.

Secara keseluruhannya, MateBook 13 ini adalah sebuah peranti yang sangat baik. Dengan pemproses yang sangat baik dan grafik yang memukau membuatkan tontonan menjadi sangat baik. Apa yang lebih penting, HUAWEI Share OneHop ini pastinya memudahkan hidup anda dengan hanya sekali tap. Peranti ini pastinya berbaloi untuk dibeli.


Peranti Mudah Alih Mengatasi jangkaan Tahun 2020 dengan Perbelanjaan Pengguna Berjumlah $143 Bilion pada Aplikasi

SAN FRANCISCO, 13 Januari 2021 /PRNewswire/ — App Annie, syarikat data dan analisis peranti mudah alih yang membantu jenama dan penerbit mewujudkan pengalaman menarik pada peranti mudah alih, hari ini mengeluarkan laporan Kedudukan Peranti Mudah Alih 2021. Penilaian tahunan ini memberikan gambaran tentang kesan yang meluas di seluruh industri dan ekonomi global.

Tahun 2020 telah memacu pertumbuhan penerimaan peranti mudah alih apabila pengguna menggunakan peranti mudah alih mereka untuk berhubung, bekerja, belajar, bermain dan berhibur walaupun COVID-19 telah menyekat cara hidup mereka. Pengguna membelanjakan $143 bilion untuk aplikasi mudah alih pada tahun 2020, peningkatan sebanyak 20% berbanding tahun 2019. Pasaran utama yang memacu pertumbuhan ini termasuklah China, Amerika Syarikat, Jepun, Korea Selatan dan United Kingdom.

Laporan Kedudukan Peranti Mudah Alih 2021 menunjukkan cara untuk menavigasi trend makro dan demografi yang membantu  mengenal pasti jenama dan penerbit terkemuka yang berjaya dalam permainan, fintech, peruncitan, sosial, video dan lain-lain.

“Dunia telah berubah selamanya. Walaupun orang ramai di seluruh dunia terpaksa tinggal di rumah, kami melihat amalan penggunaan peranti mudah alih meningkat sebanyak tiga tahun,” kata Theodore Krantz, Ketua Pegawai Eksekutif App Annie.

Menurut James Cordery, Ketua Strategi Pemasaran Prestasi, Deliveroo, “Pada tahun 2020, kami berjaya memberi tumpuan untuk melaksanakan strategi mudah alih yang benar-benar merealisasikan pertumbuhan berterusan untuk Deliveroo. Kami berjaya menggabungkan wawasan pengguna dengan konteks pasaran daripada App Annie dalam membuat keputusan yang memberi kesan yang tinggi terhadap prestasi kami.”

Pada tahun ini, dengan pengalaman interaktif yang baharu, laporan tersebut memberi gambaran keseluruhan tentang kesan utama dalam industri peranti mudah alih merentasi 11 industri dan 30 buah negara. Analisis dan anggaran dalam laporan ini adalah berdasarkan App Annie Intelligence.

Baca sepenuhnya laporan Kedudukan Peranti Mudah Alih 2021 di sini .

Tentang App AnnieApp Annie  ialah platform data dan analisis peranti mudah alih yang paling dipercayai di industri. Misi App Annie adalah untuk membantu pelanggan mewujudkan pengalaman peranti mudah alih yang menarik dan mencapai kecemerlangan.

Keywords: Computer/Electronics Entertainment Mobile Entertainment Telecommunications Survey, Polls & Research


Reviu Eksklusif: OPPO R9s Valentine Red Edition, Berwarna Merah Dilancarkan

Sejak pelancaran OPPO R9s pada bulan Januari yang lepas, ia telah mendapat sambutan hebat daripada peminatnya. Menurut pihak OPPO, pra-tempah peranti ini telah mencipta rekod jualan baru berbanding pra-tempah pada F1s yang sebelum ini menjadi juara bagi syarikat ini. Sempena Hari Kekasih pada 14 Februari yang lepas, OPPO telah melancarkan warna baru iaitu merah yang melambangkan kebahagian, kejayaan dan membawa tuah kepada anda semua. Selain warna baru yang sangat memikat hati, apa kelebihan lagi pada R9s? Baca selanjutnya…

(1) Kotak pembungkusan berwarna merah (2) R9s Valentine Red Edition dan pelindung skrin (3) casing jernih (4) adapter pengecasan pantas (5) kabel microUSB (6) earphone (7) Pin slot (8) kad waranti dan buku panduan.

OPPO R9s telah melakukan pembaharuan dari segi rekaan di mana kali ini OPPO memperkenalkan rekaan garisan belakang antena yang baharu. Gelung hitam yang merentasi panel belakang telah digantikan dengan dua set tiga garisan ultra-halus. Garisan antena baru nampak lebih selari berbanding garisan antena yang dahulu dan ia juga menawarkan prestasi yang lebih baik berbanding generasi sebelumnya.

Nampaknya penggunaan butang fizikal Home pada OPPO R9s telah digantikan dengan butang jenis sentuhan yang sensitif mirip seperti iPhone 7 dan 7 Plus. Pada butang yang sama juga bertindak sebagai butang untuk mengimbas cap jari.

Menampilkan kerangka unibodi, R9s menempatkan slot kad SIM jenis micro SIM di bahagian sisi kanan smartphone dengan sokongan hibrid dan butang kuasa. Manakala sisi kiri hanya menyediakan butang laras volume sahaja.

Pada bahagian bawah smartphone kelihatan padat kerana telah menempatkan port microUSB yang berada di tengah-tengah serta port audio jack. Selain itu, turut kelihatan ada lubang speaker bergril serta mikrofon dengan kemasan logam berskru.

Berbeza dengan model OPPO F1s, pada bahagian tengah kamera belakang R9s adalah sensor terbaharu Sony IMX398, sensor 1/2.8 inci ini telah dibangunkan bersama Sony dan OPPO. Gandingan sensor ini dan aperture f/1.7 yang memerangkap 40% lebih cahaya berbanding generasi sebelumnya menawarkan kelajuan hasil imej yang lebih cerah, dinamik warna yang lebih baik dan juga pengurangan noise di dalam gambar.

Manakala untuk penggambaran swafoto pula, OPPO R9s turut menawarkan lensa beresolusi 16 Megapiksel dengan sokongan pelbagai mod menarik di antaranya adalah Beautify 4.0 dan Beauty Panoroma.

Sudah banyak smartphone high-end yang diperkenalkan hari ini menyokong fungsi pengimbas cap jari, begitu juga dengan OPPO R9s. Bagi yang mementingkan aspek keselamatan smartphone daripada diakses oleh individu yang tidak diingini, R9s adalah satu pilihan yang terbaik buat anda.

Selain menyediakan akses pengimbas cap jari yang lebih pantas, iaitu hanya 0.22 saat sahaja, ia juga menyokong lima cap jari dengan menu berbeza.

Bagi yang gemar bermain permainan HD di dalam smartphone, R9s boleh dipertimbangkan. Selain dibekalkan dengan RAM sebesar 4GB, ia turut dikuasakan oleh pemproses Qualcomm Snapdragon 625.

Editor sendiri telah cuba bermain permainan Real Racing 3, Asphalt 8: Airborne dan Modern Combat 5, ternyata ia memaparkan grafik yang sangat lancar. Jadi, tidak menjadi masalah untuk anda bermain permainan HD di dalamnya.

Sokongan teknologi VOOC Flash Charge pada OPPO R9s pastinya menjanjikan masa mengecas yang sangat pantas kerana berdasarkan kenyataan yang dibuat, dengan hanya 5 minit masa mengecas, anda berupaya menikmati 2 jam masa panggilan. Ini bermakna, anda tidak perlu menunggu terlalu lama untuk mengecas penuh bateri berkapasiti 3010mAh yang dimiliki oleh smartphone ini.

Ingin mengetahui sejauh mana kepantasan mengecas yang OPPO R9s? Editor sendiri telah mencuba untuk mengecas peranti ini menggunakan teknologi VOOC Flash Charge. Mari lihat sendiri keputusan ujian yang dijalankan oleh editor.

Memandangkan OPPO R9s ini dikuasakan oleh Qualcomm Snapdragon 625 yang dilancarkan bersama pemproses Octa Core 2.0GHz, tidak menjadi masalah untuk editor menjalankan ujian benchmark ke atasnya. Digandingkan bersama Honor 8 dan juga Motorola Moto Z Play, mari kita lihat keputusannya!


Xiaomi Mi Note 3 Dengan RAM 4GB Diperkenalkan!

Masih ingat model Xiaomi Mi Note 3 yang diperkenalkan pada September 2017 yang lepas? Terkini, Xiaomi mengumumkan kehadiran model Mi Note 3 dengan harga lebih murah berbanding model sebelumnya.

Tidak banyak perbezaan yang dapat dilihat pada model ini hanya RAM direndahkan menjadi 4GB berbanding 6GB RAM pada model asal. Spesifikasi lain yang dikekalkan adalah ROM 64GB, dwi kamera utama 12 Megapiksel + 12 Megapiksel dan kamera swafoto 16 Megapiksel serta bateri berkapasiti 3500mAh.

Untuk model ini, ia telah dijual pada harga RMB1999 (RM1255) serta hadir dengan warna biru sahaja berbanding RMB2499 (RM1569) untuk versi 6GB+64GB, sementara RMB2899 (RM1820) untuk versi 6GB+128GB dan akhir sekali RMB2999 (RM1883) untuk versi 6GB+128GB berwarna biru.


Celcom Terbaik Dalam Perkhidmatan Rangkaian 4G – Laporan Dari OpenSignal

Satu laporan dari OpenSignal mengenai Malaysia Mobile Network Experience Report September 2019, memaparkan Celcom merupakan telco yang menyediakan perkhidmatan rangkaian 4G terbaik (87.7%) diikuti oleh Maxis (82.7%), Unifi (81.2%), Digi (78.5%) dan U Mobile (72.3%).

Selain menerima nobat dalam rangkaian 4G, Celcom juga terbaik dalam pengalaman video diikuti oleh Maxis, Digi, Unifi dan U Mobile, serta terbaik dalam pengalaman latensi. Bagi Maxis pula, telco ini dinobatkan rangkaian 4G terbaik dalam pengalaman muat naik dan muat turun.

Apa komen anda terhadap laporan ini? Jom kongsi dengan kami.


Video Teaser Xiaomi Mi 5X Dipertonton

Pembuat telefon pintar China, Xiaomi telah mengeluarkan satu video pendek memperlihatkan peranti terbaru keluaran mereka yang dikenali sebagai Xiaomi Mi 5X. Didalam video tersebut, para penonton boleh melihat rekaan keseluruhan peranti termasuk sistem dwi kamera yang dihadirkan.

Selain itu, kerangka badan yang ditonjolkan pula hanya terdapat tiga pilihan warna iaitu emas, hitam, dan emas ros. Xiaomi Mi 5X  dikuasakan oleh cip Snapdragon 625 dan RAM sebanyak 4GB. Sistem operasi Android 7.1 Nougat diapaparkan pada skrin 5.5 inci HD penuh dengan bekalan kuasa dari bateri 3,000mAh.

Untuk itu, majlis pelancaran rasmi Mi 5X akan berlangsung minggu hadapan, dan harap-harap pihak Xiaomi Malaysia segera membawa masuk peranti ini sejurus ia diperkenalkan.


iOS 13 Tersedia Bermula 20 September 2019 – Tampil Serba Serbi Baharu

Sedia maklum, pewaris baru Apple iaitu siri iPhone 11 disertakan dengan sistem operasi baharu, iOS 13. Seiring itu, Apple kini mendedahkan bahawa sistem operasi tersebut akan mula ditawarkan kepada pengguna bermula 20 September depan.

Bercakap mengenai iOS 13 – sistem operasi ini dilihat tampil dengan sejumlah kemasan serba baharu yang dilihat pasti memuaskan pengguna. Antaranya : mod gelap, CarPlay Dashboard, kemas kini pada Apple Maps, pembaharuan pada aplikasi kamera, Memoji lebih menarik, penambahbaikan keselamatan dan banyak lagi.


Imej OnePlus Concept One Warna Hitam Diperlihatkan!!!

Lanjutan daripada kejutan yang dilakukan oleh OnePlus ketika CES 2020 yang memperlihatkan peranti konsep yang dikenali sebagai OnePlus Concept One, Kini beberapa imej konsep peranti ini diperlihatkan.

Peranti ini memperlihatkan ia tampil dengan barna hitam dan ia masih diperingkat konser dan masih tiada perancangan untuk memasarkannya.

OnePlus dikhabarkan bakal menyertakan elemen rekaan yang berasaskan elektronik sepetti kaca electrochromic pada OnePlus Concept One.


TikTok & Conservation International Anjur #SaveOurOceans Challenge – Jom Selamatkan Laut Kita!

TikTok dengan kerjasama Conservation International kini menganjurkan #SaveOurOceans Challenge di mana bertujuan memberi kesedaran kepada orang ramai tentang peranan penting lautan dunia dan apa yang dapat kita lakukan bagi melindungainya untuk generasi akan datang.

Menerusi cabaran ini, pengguna boleh menunjukkan sokongan mereka menerusi rakaman video pendek – dengan menggunakan effect laut yang tersedia di aplikasi. Untuk setiap video yang dimuat naik dengan hashtag #SaveOurOceans – bakal menyumbakan $ 2 (RM8) kepada Conservation International untuk membantu menyelamatkan 3,000 kilometer persegi lautan (sehingga $ 100,000 atau RM400,000).

Bagi yang berminat, #SaveOurOceans Challenge bermula sekarang hingga 9 September 2019. Tunggu apa lagi? Jom sama-sama selamatkan laut kita! Muat turun aplikasi TikTok menerusi : App Store | Google Play


OnePlus 7T Pro Kini Rasmi – Hadir Dengan Snapdragon 855 Plus & Dijual Pada Harga Kira -Kira RM3625

Pasti ramai teruja apabila OnePlus telah melancar peranti terbaharu yang dikenali sebagai OnePlus 7T Pro yang mana ia bakal dijual pada harga £699 (kira -kira RM3625).

Tidak boleh dinafikan bahawa peranti ini tampil dengan spesfikasi yang mengagumkan apabila ia dihadirkan dengan skrin yang sangat baik iaitu 6.67″ Fluid AMOLED 90HZ QHD+ dan tampil dengan sokongan HDR+.

Bukan itu sahaja, ia juga dihadirkan dengan spesifikasi dalaman yang sangat berkuasa apabila ia dihadirkan dengan Snapdragon 855+ dan dipadankan dengan RAM sebesar 8GB dan storan sebsar 256GB.

Kamera pula tidak boleh disangkal lagi, sangat baik apabila ia disertakan dengan 48MP + 8MP + 16MP bagi kamera utama dan kamera hadapan pula disertakan dengan 16MP.

Bateri juga besar apabila ia dihadirkan dengan 4085mAh dan disertakan dengan sokongan pengecasan pantas Warp Charge 30T yang nyata sangat pantas.

Warna yang ditawarkan adalah Haze Blue.


Sistem LANEXO™ Baharu Merck Tingkatkan Produktiviti Saintis dalam Makmal

–  Penyelesaian informatik makmal digital pertama dipasarkan dengan label RFID untuk akses pantas kepada data reagen

–  Meningkatkan pengurusan inventori; memudahkan pematuhan kawal selia; meminimumkan sisa reagen

–  Mengurangkan masa terhadap tugasan yang cenderung membuat kesilapan dan berulang

DARMSTADT, Jerman, 3 Mac 2020 /PRNewswire/ — Merck, sebuah syarikat sains dan teknologi yang terkemuka, hari ini melancarkan Sistem Inventori, Keselamatan dan Pengurusan Pematuhan Makmal LANEXO™, penyelesaian informatik makmal digital baharu yang direka untuk mengurangkan1 masa dalam makmal secara drastik dan meningkatkan kualiti serta kebolehkesanan data.

“Hari ini, 85 peratus daripada makmal menggunakan kertas atau Excel bagi mengurus data guna habis manakala 25 peratus masa diperuntukkan bagi mengurus data ini — menjauhkan saintis dari kajian di makmal,” kata Jean-Charles Wirth, ketua Penyelesaian Gunaan, Life Science di Merck. “Kecekapan makmal adalah kritikal memandangkan ia memberi lebih banyak masa kepada saintis untuk menumpu pada kerja-kerja penyelidikan dan analitik mereka dan sedikit masa pada tugasan pentadbiran, yang akhirnya menjurus kepada pembangunan ubatan yang lebih pantas. Sistem LANEXO™ kami — dengan ciri-ciri pertama dibawa ke pasaran – menekankan komitmen Merck untuk memajukan dan mengkomersialkan informatik makmal.”

Informatik makmal merupakan aplikasi data menggunakan platform perisian, alatan pengurusan data dan peralatan yang membolehkan data saintifik diperoleh dan ditafsirkan untuk kegunaan segera dan kemudiannya disimpan untuk tujuan penyelidikan dan pembangunan akan datang. Pasaran informatik makmal, yang menyumbang sebanyak $2.4 bilion pada tahun 2018, dijangka mencecah $5.45 bilion menjelang tahun 2027, menurut laporan tinjauan pasaran global Research and Markets.

Merck merupakan yang pertama menawarkan label pengenalan frekuensi-radio (RFID) yang mendaftar tarikh buka dan menghitung tarikh luput secara automatik. Melalui perolehan data digital ini, Sistem LANEXO™ mendokumentasikan dengan pantas data reagen makmal pada waktu sebenar. Inventori didigitalkan, pengawasan tamat tempoh dan penyimpanan mengurangkan kesalahan manusia dan risiko keselamatan serta meningkatkan keandalan dan kebolehkesanan dokumentasi pematuhan. Akhirnya, setiap reagen, termasuk persediaan dalaman, boleh dipadankan serta merta dengan laporan audit penuh. Dalam aliran kerja eksperimen, sistem ini membolehkan semakan identiti reagen yang mudah dan memberi isyarat automatik, membantu saintis untuk mengelakkan penggunaan reagen yang telah tamat tempoh dan meminimumkan ralat eksperimen.

Sistem LANEXO™ berasaskan awan ini boleh disediakan dengan mudah dan disepadukan dengan pantas ke dalam aliran kerja makmal sedia ada. Ia termasuk aplikasi mudah alih (Android) dan web serta direka untuk digunakan dalam makmal analitikal dan penyelidikan yang sangat dikawal selia dalam pasaran farmaseutikal, jaminan kualiti / kawalan kualiti serta pengujian perindustrian.

Tahun lalu, Merck melancarkan Milli-Q® Connect, portal perkhidmatan berasaskan awan untuk sistem penulenan airnya dan juga memperoleh BSSN Software, sebuah syarikat informatik makmal yang menjadikan data lebih mudah diakses untuk kemudahan penyepaduan, kolaborasi, analisis dan pengarkiban jangka panjang.

Merck memperkenalkan Sistem LANEXO™ semasa satu sidang media di Persidangan & Ekspo Pittcon 2020 di Chicago, Illinois, AS. Sistem ini merupakan satu peluasan portfolio Merck dengan penyelesaian produktiviti makmal digital. Untuk maklumat lanjut, kunjungi www.SigmaAldrich.com/Lanexo.

Semua siaran berita Merck diedarkan melalui e-mel pada masa yang sama turut tersedia di laman sesawang Merck. Sila ke www.merckgroup.com/subscribe untuk mendaftar secara dalam talian, menukar pilihan anda atau menghentikan perkhidmatan ini.

Latar Belakang MerckMerck, sebuah syarikat sains dan teknologi yang terkemuka, beroperasi merentas segmen penjagaan kesihatan, sains hayat dan bahan prestasi. Sekitar 56,000 kakitangan bekerja untuk membawa perubahan positif kepada berjuta-juta kehidupan individu saban hari dengan mencipta cara yang lebih menyeronokkan dan mampan untuk menjalani kehidupan. Bermula dengan memajukan teknologi penyuntingan gen dan menemui cara-cara unik bagi merawat penyakit yang paling mencabar hinggalah kepada mendayakan kecerdasan peranti, Merck terdapat di mana-mana sahaja. Pada tahun 2018, Merck menjana jualan sebanyak €14.8 bilion di 66 buah negara.

Penerokaan saintifik dan keusahawanan bertanggungjawab menjadi kunci kepada kemajuan teknologi dan saintifik Merck. Dengan cara inilah Merck berkembang maju sejak ditubuhkan pada tahun 1668. Keluarga pengasas kekal sebagai pemilik majoriti syarikat senaraian awam ini. Merck memegang hak global untuk nama dan jenama “Merck”. Satu-satunya pengecualian ialah Amerika Syarikat dan Kanada, yang mana sektor-sektor perniagaan beroperasi sebagai EMD Serono dalam bidang penjagaan kesihatan, MilliporeSigma dalam sains hayat dan EMD Performance Materials.

1 Merck menganggarkan Sistem LANEXO™ menyediakan 97 peratus penjimatan masa pada pengurusan inventori dan 92 peratus penjimatan masa dalam menyediakan eksperimen dan dokumentasi.

Keywords:  Computer/Electronics Health Care/Hospital Medical/Pharmaceuticals Pharmaceuticals New products/services STEM (Science，Technology，Engineering，Mathematics)


Reviu Eksklusif: Xiaomi Mi 8 Berbaloi Dimiliki?

Peranti Xiaomi memang terkenal dengan spesifikasi “sedap” di bawah harga mesra, bukan sekadar peranti kelas pertengahan bahkan peranti flagship juga tidak membebankan peminatnya. Selain siri MIX yang berkuasa tinggi, siri Mi juga amat digemari ramai. Terkini Xiaomi telah membawa masuk peranti berskrin takuk iaitu Mi 8 ke pasaran Malaysia.

Adakah tawaran harga yang di luar jangkaan ramai ini mempunyai prestasi yang juga di luar jangkaan? Adakah berbaloi dibeli? Baca selanjutnya reviu eksklusif di bawah…

Pakej pembungkusan Xiaomi Mi 8 tetap menggunakan warna hitam sebagai warna utama, aksesori dalam kotak sangat lengkap termasuk kabel USB Type-C, adapter pengecas QC3.0, audio port 3.5mm ke Type-C adapter dan sebagai.

Rekaan Mi 8 sebenarnya lebih kurang sama dengan Mi 6, yang berbeza hanya pada skrin takuk dan penggunaan bezel yang lebih nipis.

Skrin takuk 6.21 inci menggunakan paparan Samsung AMOLED, bahagian atas tersedia kamera swafoto 20MP dengan sokongan sensor IR Face Unlock bersebelahan.

Ramai yang mengatakan Mi 8 semirip iPhone X dari segi rekaan kamera di panel belakang, namun susunan menegak dwi kamera 12MP ini tidak terlalu timbul sepertimana iPhone X. LED flash terletak di antara lensa kamera sementara pengimbas cap jari diletakkan di posisi tengah badan Mi 8.

Sisi kiri terdapat slot untuk dwi nano SIM, tetapi tiada sokongan pada kad microSD menjadi satu kekurangan pada Mi 8. Sebelah kanan pula sperti biasa terletak butang laras suara dan butang kuasa.

Bahagian bawah hadir bersama speaker yang berfungsi hanya sebelah kanan (speaker kiri adalah mikrofon) dan port USB Type-C, pembinaan ini agak mengecewakan peminat Xiaomi kerana tiada audio port 3.5mm disediakan, nasib baik masih menyediakan adapter USB Type-C ke audio port 3.5mm.

Mi 8 dibekalkan sistem operasi Android 8.1 dengan antaramuka MIUI 9.6 (kemaskini terbaru), menurut Xiaomi kemaskini MIUI 10 akan diedarkan tidak lama lagi.

Ciri-ciri unik pada MIUI 9.6 termasuk juga Always On Display seperti pada peranti Samsung, lagi skrin takuk yang boleh disembunyikan, serta butang dan sentuhan pintas bagi mengakses aplikasi tertentu.

Satu perkara yang tidak dapat diterima adalah tetapan untuk peratusan bateri tidak disediakan, namun anda masih dapat lihat melalui ruang notifikasi apabila ditatal. Mungkin penambahbaikan ini akan disediakan pada kemaskini MIUI 10 akan datang.

Peranti flagship dengan cip pemproses Snapdragon 845 sudah menjadi perbualan ramai, apatah lagi dengan tawaran harga jualan yang tak munasabah langsung! Pemprosesan berkelajuan Octa-core 2.8GHz di bawah gandingan 6GB RAM dan kad grafik Adreno 630 menjanjikan prestasi peranti beroperasi lancar, malah pembukaan setiap aplikasi juga dalam sekelip mata sahaja.

Pilihan ruangan storan 64GB atau 128GB agak sedikit kerana tiada sokongan kad microSD ditawarkan, tetapi anda masih boleh menggunakan perkhidmatan storan awan seperti Mi Cloud, atau Google Photos untuk penyimpanan data.

Mi 8 dalam ujian benchmark Antutu mencapai skor 268346, prestasinya boleh dikatakan sangat memuaskan hanya berada di belakang Mi Black Shark dan OnePlus 6.

Manakala ujian Geekbench 4 pula, ia juga mencapai skor tertinggi pada kedua-dua ujian single-core dan multi-core berbanding peranti yang lain.

Kapasiti bateri Mi 8 sebesar 3,400mAh hadir bersama sokongan pengecasan pantas Quick Charge 3.0, menurut Xiaomi ia juga menyokong QC4.0+ yang mampu mengecas pada kelajuan yang mengujakan.

Kami telah menjalani ujian pengecasan dan kelajuannya memuaskan sahaja sekiranya disbanding dengan peranti lain.

Mi 8 mula dicas apabila bateri tinggal 6%, ia mengambil masa hanya 17 minit untuk mencapai 32% pengecasan, dan 1 jam 38 minit untuk mengecas penuh bateri 3,400mAh.

Salah satu fokus jualan pada Mi 8 adalah sokongan IR Face Unlock pada panel hadapan peranti, semasa reviu kami tidak dapat membuka aplikasi pengecaman wajah sepertimana yang dikatakan, hanya berjaya apabila kami tukar ke negara lain. Namun begitu, bug ini telah dikemaskini dan tiada masalah lagi.

Selain pengecaman wajah, sistem keselamatan lain termasuk juga pengimbas cap jari pada panel belakang, paten, PIN dan kata laluan.

Berasaskan teknologi kecerdasan-buatan, dwi kamera utama Mi 8 hadir dengan 12MP + 12MP yang masing-masing dilengkapi f/1.8 dan f/2.4 aperture, sementara kamera hadapan pula dibekalkan lensa 20MP dengan f/2.0 aperture.

Ciri-ciri lain termasuk 4-axis OIS, PDAF, 2x zum optikal, rakaman video 4K, Slow-motion, Time-lapse dan sebagainya.

Ingin tahu hasil penggambaran Mi 8, klik satu per satu ya…

Walaupun rekaan Xiaomi Mi 8 semacam bayang “peranti buah”, tetapi apa yang menarik minat pengguna selain tawaran harga “cantik” semestinya pembinaan spesifikasi premium. Prestasi peranti ini secara keseluruhan cukup memuaskan, ada pemproses yang berkuasa, ada memori yang besar, ada juga bateri yang tahan dan pengecasan pantas Quick Charge 3.0.

Sedikit kekurangan adalah Mi 8 tidak menyediakan audio port 3.5mm, kamera juga tiada fungsi terkini seperti AR Stiker atau emoji, tetapi semua ini akan ditawarkan pada kemaskini MIUI 10 yang akan datang. Jadi, berbaloi ke tak dibeli? Dengan harga RM1,599 (64GB) dan RM1,899 (128GB), jawapan kami adalah YA.


ASUS Perkenal Zephyrus Duo 15 Dengan 2 Skrin Yang Memang Power!

Hari ini ASUS telah memperkenalkan produk terbaharunya yang dikenal sebagai ASUS Zephyrus Duo 15 yang sangat menarik apabila ia tampil dengan 2 skrin yang sangat hebat!

Peranti ini dihadirkan dengan skrin utama 15.6” PANTONE Validated yang mana ia tampil dengan dua varian iaitu 4K UHD IPS 60 Hz Adobe 100%, non-touchscreen dan FHD IPS 300 Hz sRGB 100% 3 ms, non-touchscreen. Tontonan anda kini lebih mengasyikkan.

Bagi skrin kedua pula yang dikenali sebagai ScreePad Plus ia tampil dengan UHD  IPS 60 Hz NTSC 72%, touchscreen.

Peranti ini dihadirkan dengan 2 pilihan pemproses iaitu Intel 10th Gen Comet Lake i9-10980HK dan Intel 10th Gen Comet Lake i7-10875H yang pastinya memberikan prestasi yang menakjubkan.

Dari aspek grafik pula ia tidak mengecewakan apabila di hadirkan dengan 2 varian iaitu NVIDIA GeForce RTX 2080 SUPER , 8 GB GDDR6 VRAM dan NVIDIA GeForce  RTX 2070 SUPER , 8 GB GDDR6 VRAM yang memberikan kesan grafik yang sangat menakjubkan khususnya ketika bermain game.

Jika dilhat dari aspek memori, ia hadir dengan 16 GB DDR4 3200 MHz onboard, plus 1 x SODIMM slot sehingga 32 GB (menyokong sehingga 48 GB) manakala storan pula adalah 2 x M.2 SSD slot (NVMe PCIe), PCIe  3.0 x4 512 GB / 1 TB.


YuppTV mendapat hak penyiaran untuk VIVO IPL 2021

– Platform penstriman ini akan menyiarkan siri tersebut kepada hampir 100 buah negara

HYDERABAD, India, 7 April 2021 /PRNewswire/ — YuppTV, sebuah platform OTT yang terkemuka di dunia untuk kandungan Asia Selatan, telah mendapat hak untuk menyiarkan VIVO IPL 2021 secara digital kepada hampir 100 buah negara. Dengan perkembangan ini, YuppTV akan membantu para peminat kriket di seluruh dunia untuk menyaksikan dan menonton kesemua aksi langsung perlawanan 60 T20 yang telah dirancang untuk VIVO IPL 2021.

Setelah berpindah ke UAE pada tahun 2020 berikutan sekatan pergerakan di seluruh dunia, VIVO IPL kini kembali semula ke India. YuppTV akan menyiarkan segala kemeriahan VIVO IPL 2021 dari 9 April hingga 30 Mei 2021. Lokasi untuk acara ini merangkumi Chennai, Mumbai, Ahmedabad, Delhi, Bangalore dan Kolkata. Selain itu, perlawanan akhir dan main habis dijadualkan untuk berlangsung di Stadium Narendra Modi di Ahmedabad, yang kini merupakan stadium kriket terbesar di dunia.

Dengan memanfaatkan peluang ini, YuppTV akan membawakan aksi yang menarik dan sangat dinanti-nantikan oleh hampir 100 buah negara di seluruh wilayah – Benua Eropah, Australia, Sri Lanka, Asia Tenggara (kecuali Malaysia dan Singapura), Amerika Tengah dan Selatan, Asia Tengah, Nepal, Bhutan dan Maldives.

Mengulas tentang kerjasama tersebut, Encik Uday Reddy, Pengasas & Ketua Pegawai Eksekutif YuppTV berkata, “Kriket telah menjadi kegilaan di seluruh dunia dan IPL merupakan acara yang sentiasa dinanti-nantikan dan dikagumi oleh para peminat di seluruh dunia. Dengan VIVO IPL yang kini kembali ke India, kami yakin para peminat akan mengalami keseronokan yang sebenar. YuppTV komited terhadap pertumbuhan sukan di negara ini dan akan terus didayakan oleh kehebatan kriket. Pengguna kami boleh menikmati acara sukan kegemaran mereka dalam masa nyata dengan selesa dari kediaman masing-masing.”

Dengan kemajuan ini, YuppTV akan dapat meraih lebih ramai penonton dan memberikan mereka pengalaman IPL maya yang terbaik dalam suasana stadium di rumah.

YuppTV merupakan salah satu penyedia perkhidmatan TV berasaskan Internet dan perkhidmatan Atas Permintaan yang terbesar di dunia untuk kandungan Asia Selatan, dengan menawarkan lebih 250 saluran TV , Filem dan Rancangan TV dalam 14 bahasa. YuppTV menerima pembiayaan daripada Emerald Media baru-baru ini, sebuah platform Pan Asia yang ditubuhkan oleh firma pelaburan global terkemuka KKR dan Emerald Media memperoleh saham minoriti yang signifikan dalam syarikat tersebut sebanyak USD50 juta. YuppTV sebelum ini mengumpul dana Siri A daripada Poarch Creek Indian Tribe of Alabama.

YuppTV mempunyai 25,000 jam kandungan hiburan yang dikatalogkan dalam pustakanya, manakala hampir 2,500 jam kandungan atas permintaan baharu akan ditambah ke platform YuppTV setiap hari. YuppTV menawarkan TV Langsung dan TV Rakaman . Ia turut menawarkan YuppFlix, sebuah perkhidmatan penstriman filem atas permintaan untuk Expat Market dan YuppTV Originals yang baru dilancarkan untuk mengetengahkan penceritaan yang luar biasa. YuppTV kini berada di kedudukan nombor #1 sebagai platform TV Internet Berbayar untuk warga India yang tinggal di luar negara. YuppTV merupakan aplikasi SmartTV di India yang paling banyak dimuat turun dengan bilangan 13 juta muat turun mudah alih dan memperoleh penilaian 4.0 daripada para pengguna.

Sila layari https://www.yupptv.com/cricket untuk maklumat lanjut.

Keywords: Broadcast Technology Computer/Electronics Entertainment Sporting Events Sports Licensing/marketing agreements


Dapatkan Siri Huawei MateBook Dengan Potongan Sehingga RM587 & Barangan Bernilai RM1,000

Selain promosi untuk siri ‘Nova’, Huawei turut menawarkan promosi hebat bagi siri Huawei MateBook sempena 11.11 ini. Apa yang ditawarkan oleh kedai atas talian Huawei adalah potongan harga sehingga RM587.

Bermula 8 hingga 10 November 2018, Huawei ada menawarkan baucar untuk ditebus pada 11.11 nanti.

Selain itu, Huawei turut menambah diskaun sebanyak 5% dan memberi barangan percuma barangan bernilai sehingga RM1,000 termasuk langganan percuma Microsoft Office Home 365. Harga yang ditawarkan adalah seperti berikut:

Kepada yang berminat, anda boleh layari kedai atas talian Huawei.


Tawaran Hebat September Untuk Pengguna Prabayar DiGi

Khas buat pengguna prabayar Digi, sepanjang bulan September ini Digi akan memberikan tawaran istimewa untuk anda. Menerusi aplikasi myDigi di peranti iOS atau Android, pengguna boleh melanggan pas Internet 1GB untuk sehari, dengan harga RM4 sahaja. Bagaimana pun, setiap pelanggan hanya boleh melanggan sekali sahaja. Bermula dari 10 September 2016, Digi memberikan sehingga 20% kredit Internet setiap kali pengguna membuat tambah nilai. Kredit Internet ini boleh digunakan untuk melanggan Internet sama ada mingguan ataupun bulanan. Kredit ini boleh dilihat pada aplikasi myDigi, di ruangan ‘Others’ dan kredit Internet percuma ini sah untuk tempoh tiga hari sahaja.

Selain itu, sempena Hari Malaysia ini Digi turut memberikan pek permulaan prabayar Digi Prepaid LIVE secara percuma serta boleh didapati di mana-mana kedai Digi, tetapi anda perlu membuat tambah nilai RM10.


Tiada Lagi Skrin ‘Rongak’, Selamat Datang Paparan Skrin Ultra FullView!

Tadi kami ada berkongsi dengan anda mengenai pelancaran rasmi vivo NEX yang akan diadakan pada suku ketiga tahun ini. Kepada yang belum tahu, vivo NEX kini tidak lagi menyokong paparan skrin takuk seperti model vivo sebelum ini. Kini ia hadir dengan paparan skrin baharu iaitu Ultra FullView, tanpa bezel dan takuk.

Lebih menarik, vivo NEX turut dilengkapi dengan pengimbas cap jari dalam paparan sepertimana model vivo X21 yang menjadi bualan hangat sebelum ini. Keunikan telefon pintar ini adalah kedudukan kamera depan telah disembunyikan pada bahagian atas peranti, manakala dwi-kamera utama pula dibiarkan terdedah.

Diilhamkan oleh ibu mutiara semulajadi, vivo NEX menggunakan nano-precision laser engraving untuk mengukir puluhan ribu unit difraksi warna pada panel belakang peranti ini. Selain untuk kelihatan cantik semulajadi, ianya juga dilihat lebih futuristik.

Untuk berita terkini mengenai vivo NEX, anda boleh ke Facebook vivo Malaysia.


Siri Samsung Galaxy S20 Kini Rasmi Di Malaysia!! – Dijual Pada Harga Bermula Dari RM3599

Peminat jenama Samsung di tanah air pasti teruja apabila siri Samsung Galaxy S20 kini dah rasi di Malaysia dan dijual pada harga bermula dari RM3599.

Peranti yang dihadirkan dengan 6.2″ Quad HD+ Dynamic AMOLED 2X dan dihadirkan dengan pemproses yang berkuasa iaitu Exynos 990 RAM 8GB dan storan sebesar 128GB(MicroSD sehingga 1TB). Ia sekaligus memberikan prestasi yang terbaik kepada pengguna. Peranti ini bakal dijual pada harga

Bagi peranti ini ia tampil dengan skrin bersaiz 6.7″ Quad HD+ Dynamic AMOLED 2X serta pemproses peranti ini juga antara yang sangat bekuasa di pasaran pada ketika ini iaitu Exynos 990. Turut dipadankan dengan RAM sebesar 8GB (LPPDR5) dan storan sebesar 128GB (MicroSD sehingga 1TB).

Kamera peranti ini juga sangat baik apabila ia dihadirkan dengan 64MP(F2.0) + 12MP(f/1.8) + 12MP(f/2.2) + Depth Vision bagi kamera utama dan 10 MP(f/2.2) bagi kamera belakang.

Ini adalah model paling berkuasa dalam siri Samsung Galaxy S20. Ia tampil dengan skrin yang sangat luas iaitu 6.9″ Quad HD+ Dynamic AMOLED 2X. Disertakan dengan pemproses berkuasa Exynos 990 dan disertakan dengan RAM sebesar 12GB dan storan sebesar 128GB (MicroSD sehingga 1TB).

Kamera sememangnya hebat apabila ia tampil dengan sistem 4 kamera. Bagi kamera utama ia tampil dengan 108MP(f/1.8) + 48MP(f/3.5) + 12MP(f/2.2) + DepthVision dan 40 MP(f/2.2) bagi kamera hadapan.

Siri Samsung Galaxy S20 bakal dijual pada harga seperti berikut:

Samsung Galaxy S20: RM3599
Samsung Galaxy S20+: RM3999
Samsung Galaxy S20 Ultra: RM4999

Samsung turut melaksanakan jelajah dari 6 hingga 8 Mac 2020. Setiap pembelian siri Samsung Galaxy S20, anda akan mendapat MicroSD Memory Card( bernilai RM139) dan wireless charger pad (bernilai RM239).

lebih menarik, bagi setiap pembelian awal di jelajah tersebut anda berpeluang mendapat Samsung 50” 4K Smart UHD (bernilai RM2599) atau rebat segera ke atas telefon Galaxy S20 anda sekiranya anda trade in mana-mana kamera anda


vivo Cipta Detik-Detik Indah Dalam Upacara Pembukaan UEFA EURO 2020

Setelah ditunggu-tunggu ke UEFA EURO 2020, peminat di seluruh dunia mengikuti upacara pembukaan pada 11 Jun, yang disampaikan oleh vivo. Menghidupkan keghairahan jenama untuk menjadikan saat-saat indah dalam hidup lebih ajaib, pameran persembahan termasuk kolaborasi antara tiga artis hebat, Martin Garrix, Bono danThe Edge, membawa kepada persembahan maya yang membolehkan peminat merasakan di seluruh Eropah dan dunia lebih dekat dengan kejohanan.

Mengelilingi kejohanan, vivo memulai kempen “To Beautiful Moments” – platform yang mendorong dan membolehkan peminat berada di masa ini, sama ada hampir berhubung dengan rakan dankeluarga atau menikmati keajaiban pengalaman langsung.

Bagi mereka yang ingin menonton aksi tersebut, vivo baru-baru ini melancarkan inisiatif #vivoSuperTime yang meminta peminat untuk berkongsi nyanyian, sorakan dan tepukan mereka untuk peluang untuk dipaparkan dalam upacara penutup UEFA EURO 2020  yang disampaikan oleh vivo. Peminat yang menghantar video dan foto mereka dengan hashtag #vivoSuperTime di media sosial boleh dipaparkan dalam paparan maya yang luar biasa semasa penyiaran upacara penutupan UEFA EURO 2020 yang berlangsung pada 11 Julai. Sama ada menangkap dan berkongsi selfie peminat yang sempurna atau bertenaga video sorakan dan tepukan, pertanyaannya mudah: Muat naik foto atau video dengan hashtag #vivoSuperTime untuk menunjukkan sokongan anda kepada EURO 2020 dan pasukan dan pemain kebangsaan kegemaran anda.

Untuk mengetahui lebih lanjut mengenai kempen “Ke Indah Momen” dan pengaktifan vivo sekitar UEFA EURO 2020, layari laman sesawang https://www.vivo.com/en/activity/euro2020.


vivo Z1i Dilancarkan Secara Rasmi – Sokong Pemproses Snapdragon 636 & Storan Sebesar 128GB

vivo hari ini telah melancarkan sebuah lagi telefon pintar baharu untuk pasaran China yang diberi nama vivo Z1i. Ia merupakan peranti yang dipertingkatkan daripada model Z1 yang diumumkan sebelum ini. Terdapat perbezaan yang boleh dilihat pada peranti ini seperti hadir dengan pemproses berbeza, storan lebih besar serta penggambaran yang lebih baik.

vivo Z1i menampilkan paparan skrin ‘rongak’ berukuran 6.26 inci yang dipadankan dengan panel belakang ala-gelas. Dikuasakan oleh pemproses kelas pertengahan Qualcomm Snapdragon 636, ia diserikan lagi dengan RAM 4GB serta storan sebesar 128GB yang boleh diperluaskan dengan kad microSD sehingga 256GB.

Menawarkan penggambaran utama 12 Megapiksel menggunakan teknologi sensor dwi piksel untuk hasil gambar seperti kamera 24 Megapiksel, sementara kamera swafoto pula hadir dengan lensa 16 Megapiksel dengan teknologi AR Stickers. Bateri berkapasiti 3,260mAh dioperasikan oleh Android 8.1 Oreo di samping antaramuka FunTouch OS terbaru.

Buat masa ini, vivo Z1i hanya ditawarkan untuk pasaran China terlebih dahulu pada harga CNY1,898 (kira-kira RM1,151) dalam pilihan warna hitam, emas, dan merah.


ZTE Max XL Mula Diumumkan Dengan Paparan 6 Inci, Android 7.1.1 Nougat

Syarikat pengeluar dari negara ‘Tembok Besar’ ini sering menyediakan peranti yang cukup baik di pasaran dan berdaya saing. Baru-baru ini, ZTE telah perkenalkan model terbarunya iaitu Max XL dengan sokongan paparan skrin yang besar sesuai untuk pengguna yang mementingkan aspek multimedia.

Lebih menariknya, harga yang ditawarkan adalah sangat kompetitif iaitu hanya USD129.99 (kira-kira RM565). Phablet ini menampilkan paparan skrin berukuran 6 inci beresolusi 1080p HD penuh yang dikuasakan oleh pemproses terbaru iaitu Qualcomm Snapdragon 435. Dengan harga jualan yang mampu milik, ZTE Max XL turut menampilkan sokongan spesifikasi yang boleh dianggap sangat baik.

13 Megapiksel (utama), 5 Megapiksel (Depan)

Buat masa ini, pengguna di Amerika Syarikat boleh membeli model tersebut secara atas talian di ZTE dengan potongan harga sebanyak USD28 (kira-kira RM121). Walaupun ditawarkan pada harga yang murah, ZTE Max XL telah dioperasikan dengan versi terbaru Android 7.1.1 Nougat yang sememangnya jarang ditemui pada peranti lain terutamanya dalam kelas harganya.

Diharapkan agar pihak ZTE Malaysia akan membawa masuk model ini ke pasaran tempatan pada masa akan datang kerana ia sudah tentunya mendapat perhatian pengguna di luar sana.


Pokemon Lagenda Ho-Oh Kini Muncul Dalam Raid Battles Di Seluruh Dunia Untuk Tempoh Terhad

Sebagai sebahagian daripada siri jelajah Pokemon GO Travel yang berlangsung di Jepun baru-baru ini, Niantic telah mengumumkan bahawa misi untuk menangkap 3 bilion Pokemon sepanjang cabaran ‘Global Catch Challenge’ yang berlangsung selama seminggu telah berjaya dicapai.

Congratulations, Trainers! You did it! You’ve caught over 3 billion Pokémon and unlocked a new reward during the Global Catch Challenge. #PokemonGOtravel #GlobalCatchChallenge pic.twitter.com/slGXLg0CNb

— Pokémon GO (@PokemonGoApp) November 26, 2017

Bagi meraikan kejayaan tersebut, kesemua pemain Pokemon GO telah menerima ganjaran sepertimana yang telah dijanjikan sebelum ini. Malah apa yang lebih menariknya, Niantic turut membuka satu lagi ganjaran yang sangat istimewa dengan mengumumkan kemunculan Pokemon lagenda Ho-Oh yang akan muncul dalam Raid Battles di Gyms yang terdapat di seluruh dunia sehingga 12 Disember 2017 ini sahaja.


OPPO Dan Qualcomm Jalin Kerjasama Hasilkan Peranti 5G Menjelang 2019

OPPO hari ini mengumumkan mereka kini menjalinkan kerjasama dengan Qualcomm Technologies untuk menghasilkan peranti 5G tidak lama lagi. Pengumuman ini telah dibuat di Hari Teknologi Qualcomm yang berlangsung di China tempoh hari.

Tony Chen selaku Ketua Pegawai Eksekutif OPPO menyatakan bahawa syarikat mereka kini sedia untuk beralih ke era baharu menerusi teknologi 5G ke dalam industri telefon pintar. Ia juga meliputi teknologi kecerdasan buatan (AI) yang dilihat akan menjadi trend semasa pada tahun ini.

Penyelidikan dan pembangunan 5G di China telah berada di fasa ke-3 malah OPPO juga telah menjadi antara syarikat pengeluar terawal yang menyertai standard formula 5G ini. Maka menjelang tahun 2019 kelak, OPPO bakal memperkenalkan peranti 5G mereka kepada pasaran global.

Turut sama dalam majlis itu ialah pemain industri telefon pintar seperti Xiaomi, vivo, Lenovo, dan ZTE. Sebelum ini kami pernah berkongsi dimana ZTE telah mengumumkan ketersediaan mereka dalam membangunkan peranti 5G seawal tahun 2019.

Dengan adanya teknologi sebegini di masa akan datang secara tidak langsung ia akan mengubah senario pengguna terhadap penggunaan telefon pintar.


CES 2020: ASUS Perkenal ASUS TUF Gaming A15 & A17 – Hadir Dengan AMD Ryzen 4000 Series

ASUS terus melangkah maju dalam CES 2020 apabila turut memperkenalkan komputer riba terbaharunya yang dikenali sebagai ASUS TUF Gaming A15 dan ASUS TUF Gaming A17 yang memberikan prestasi gaming yang terbaik kepada pengguna.

Menariknya, kedua-dua model ini dikuasakan dengan AMD Ryzen 4000 Series Mobile Processors yang memberikan prestasi yang mengagumkan dalam dipadankan dengan sistem operasi Windows 10 Pro.

Kedua-dua model ini tampil dengan varian 2 varian warna iaitu Fortress Gray dan Bonfire Black.

Tampil dengan skrin yang menakjubkan iaitu 15.6″ Non-glare Full HD yang mana tampil IPS-level panel sehingga 144Hz.

Aspek memori komputer riba ini juga baik apabila dihadirkan sehingga 32GB 3200MHz DDR4 dan VRAM sehingga 6G GDDR6. Hai ini turut dilengkapi dengan grafik yang sangat menakjubkan iaitu NVIDIA GeForce RTX 2060. Storan juga besar apabila dihadirkan dengan M.2 NVMe PCIe SSD sehingga 1TB.

Bateri ASUS TUF Gaming A15 juga baik apabila ia disertakan dengan 90Wh lithium-polymer (230W power adapter).

Bagi ASUS TUF Gaming A17 pula dihadirkan dengan saiz skrin yang lebih besar yang mana ia disertakan dengan 17.3″ Non-glare Full HD dan dihadir dengan IPS-level panel sehingga 120Hz.

Ia turut disertakan dengan memori sehingga 32GB 3200MHz DDR4 dan VRAM sehingga 6G GDDR6. Grafik juga baik apabila di hadirkan dengan NVIDIA GeForce GTX 1660 Ti yang memberikan kesan grafik yang sangat baik. Storan pula sangat besar iaitu M.2 NVMe PCIe SSD sehingga 1TB.

Bateri juga sangat baik apabila disertakan dengan 90Wh lithium-polymer battery (180W power adapter).


OPPO Sertai Program Android Q Beta, Pamer Keupayaan 5G Di Google I/O 2019

Pelbagai pengumuman penting yang dibuat ketika acara Google I/O 2019. Antaranya, OPPO sertai program Android Q Beta sebagai salah satu daripada OEM memperkenalkan ujian versi Android yang akan datang.

OPPO menampilkan pewaris baru mereka iaitu OPPO Reno sebagai ‘demo’ yang bakal menerima Android Beta Q. Ketika persidangan, Google turut memaklumkan bahawa Android Q Beta bakal tersedia di telefon pintar OPPO Reno bermula 8 Mei.

OPPO Reno antara yang tersenarai dalam kumpulan pertama merima penawaran Android Q Beta. Selain itu, OPPO juga bakal terus mengemas kini sistem ColorOS berasaskan Android dengan versi terbaru bagi menyediakan pengalaman terbaik buat pengguna.

Sebagai salah satu pengeluar pertama di dunia yang membawakan teknologi 5G ke pasaran, OPPO turut mempamerkan keupayaan teknologi tersebut pada persidangan khas tersebut.

OPPO Reno 5G adalah telefon 5G komersial pertama yang akan dijual di Eropah. OPPO bakal melancarkan OPPO Reno 5G ke pasaran di seluruh dunia dalam beberapa bulan akan datang.


Fideuram – Intesa Sanpaolo Private Banking And REYL & Cie SA Akan Menjalin Kerjasama Strategik Jangka Panjang

– Fideuram – ISP PB akan mengambil alih 69% kepentingan dalam REYL dan menyumbang kepada REYL, anak syarikat perbankan milik penuh Switzerland, Intesa Sanpaolo Private Bank (Suisse) Morval

– Berikutan urus niaga tersebut, gabungan bank tersebut akan kekal beribu pejabat di Geneva dan akan mempunyai hampir 400 pekerja, dengan Aset Di Bawah Pengurusan (AUM) bernilai lebih daripada CHF18 bilion dan ekuiti pemegang saham sekitar CHF250 juta

– Pelaksanaan rancangan strategik jangka panjang bersama-sama merangkumi semua barisan perniagaan REYL

MILAN dan GENEVA, 7 Oktober 2020 /PRNewswire/ — Fideuram – Intesa Sanpaolo Private Banking (Fideuram – ISP PB), bahagian bank swasta Kumpulan Intesa Sanpaolo dan REYL & Cie SA (REYL), kumpulan perbankan bebas dan pelbagai yang beribu pejabat di Geneva, mengumumkan bahawa mereka telah bersetuju dengan syarat-syarat perkongsian strategik yang mana Fideuram – ISP PB akan mengambil alih 69% kepentingan dalam REYL dan akan menyumbang kepada REYL anak syarikat milik penuhnya, Swiss Intesa Sanpaolo Private Bank ( Suisse) Morval (ISPBM).

Berikutan pemeteraian urus niaga tersebut – yang tertakluk kepada kelulusan kawal selia biasa dan diharapkan akan selesai pada separuh pertama 2021 – ISPBM akan diserap ke dalam REYL, mewujudkan kumpulan perbankan swasta antarabangsa bersaiz besar yang beribu pejabat di Geneva dengan hampir 400 pekerja, AUM lebih daripada CHF18 bilion dan ekuiti pemegang saham kawal selia kira-kira CHF250 juta. Selain daripada Switzerland, bank tersebut akan dibuka di EU, Amerika Latin, Timur Tengah dan Timur Jauh.

Kerjasama tersebut akan membolehkan Fideuram – ISP PB memperkuatkan aktiviti perbankan swasta antarabangsa, terutama dalam bidang pertumbuhan yang menjanjikan pulangan dan terus memainkan peranan utama dalam penyatuan sektor kewangan Switzerland yang sedang berlangsung. Ini juga mengesahkan pilihan Switzerland sebagai ibu pejabat aktiviti perbankan swasta antarabangsa Fideuram – ISP PB dan menambah skala yang signifikan terhadap keberadaannya di negara ini. Dengan rekod prestasi yang tersendiri, jejak perbankan swasta domestik terkemuka dan kekuatan kewangan keseluruhan, Fideuram – ISP PB menawarkan REYL kesesuaian budaya yang kuat dan pemangkin pertumbuhan yang pelbagai sambil melindungi DNA keusahawanan dan model perniagaannya yang inovatif.

REYL akan terus memacu strategi pertumbuhan organik 360˚ yang berjaya, berpusat pada penyampaian penyelesaian inovatif kepada pelanggannya secara menyeluruh di lima barisan perniagaannya: Pengurusan Kekayaan, Perkhidmatan Pejabat Usahawan & Keluarga, Penasihat & Penstrukturan Korporat, Perkhidmatan Aset dan Pengurusan Aset. Inisiatif baru-baru ini seperti Asteria Investment Managers (pengurusan dana terkawal Switzerland yang khusus dalam pelaburan berimpak) dan Alpian (bank digital Switzerland baharu untuk pelanggan yang kaya), akan dikekalkan dan mendapat banyak manfaat daripada perkongsian strategik ini.

Fideuram – Pengurusan ISP PB dan REYL bersama-sama menentukan rancangan strategik jangka panjang dan sepakat, yang akan menyediakan asas yang kukuh untuk membangunkan perniagaan terkemuka dalam beberapa tahun akan datang. Transaksi ini akan membawa keuntungan, termasuk kerangka kerja dan kunci kira-kira institusi yang diperkukuhkan, rujukan silang di semua segmen perniagaan, memberi modal untuk inisiatif produk baharu, penempatan, pensindiketan dan peluang penasihat bersama, serta jaringan pengedaran yang dipertingkatkan secara meluas.

Rakan Kongsi REYL François Reyl, Pasha Bakhtiar, Nicolas Duchêne, Thomas Fontaine, Christian Fringhian dan Lorenzo Rocco di Torrepadula akan mengekalkan kepentingan utamanya di bank yang berpusat di Switzerland tersebut dan akan terus komited terhadap pembangunan dan strateginya untuk jangka masa panjang serta pengurusan seharian.

“Kerjasama strategik dengan REYL,” kata Tommaso Corcos, Ketua Pegawai Eksekutif Fideuram – Intesa Sanpaolo Private Banking, “mengesahkan strategi Intesa Sanpaolo Group, yang telah lama bertumpu kepada membangunkan Pengurusan Kekayaan & Perlindungan Syarikat. Ini juga sesuai dengan proses pengukuhan dan penempatan semula aktiviti asing Bahagian Perbankan Swasta kami yang lebih luas, terutama di Switzerland, pasaran utama untuk aktiviti antarabangsa. Susulan pengambilalihan Morval Group pada tahun 2018, urus niaga ini membolehkan kami untuk lebih fokus pada sektor yang sedang berkembang ini, yang berdaya tahan terhadap krisis dan tertakluk pada proses penggabungan yang berterusan.”

“Kami sangat teruja,” kata François Reyl, CEO REYL, “tentang perjanjian ini, yang menandakan lembaran baharu dalam sejarah korporat REYL. Fideuram ISP-PB adalah rakan kongsi yang ideal untuk REYL dan kami berbesar hati mendapat peluang untuk bersama-sama membina gabungan pemain perbankan swasta antarabangsa baharu, yang beroperasi dari Switzerland namun bercita-cita global.  Kami berharap dapat membina hubungan yang berkekalan dengan rakan sekerja baharu kami dan menangani semua cabaran masa depan dan peluang bekerja sebagai satu pasukan yang bersatu-padu. Kami mendapati di Fideuram – ISP PB bukan sahaja strategi yang kuat, tetapi juga rakan kongsi dengan pemahaman yang mendalam tentang dunia keusahawanan dan nilai-nilai keserasian yang meletakkan pertimbangan manusia ke dalam inisiatif korporat. Kombinasi pengukuhan dan skala didorong oleh visi keusahawanan bersama dalam mewujudkan keadaan yang sempurna bagi mencapai kejayaan dalam persekitaran semasa.”

REYL dinasihati tentang urus niaga ini oleh Deloitte SA dan Schellenberg Wittmer Ltd. Fideuram mendapat nasihat daripada Studio Pedersoli, PwC Strategy&, CFM.

Tentang Fideuram – ISP PB dan ISPBM

Beribu pejabat di Milan, Fideuram – Intesa Sanpaolo Private Banking adalah pemain perbankan swasta domestik nombor 1 di Itali dan gabungan utama Intesa Sanpaolo Group, yang menggabungkan semua aktiviti perbankan swasta Kumpulan. Pada 30 Jun 2020, Fideuram – ISP PB mempunyai 3,171 orang pekerja, 5,801 pegawai bank swasta, AUM bernilai CHF259 bilion dan Aliran Masuk Bersih lebih daripada CHF6.0 bilion yang diamanahkan oleh lebih daripada 793,000 pelanggan. Diasaskan oleh keluarga Zanon Valgiurata, yang beribu pejabat di Geneva dengan pejabat-pejabat di Lugano, London, Monaco, Bahrain, Kepulauan Cayman, Buenos Aires dan Montevideo, ISPBM diasaskan pada tahun 1974 dan diperbadankan menjadi Fideuram pada tahun 2018. Pada 31 Disember 2019, ISPBM menguruskan aset melebihi CHF5.1 bilion dan dengan menggaji seramai 176 orang profesional.

Ditubuhkan pada tahun 1973, REYL adalah kumpulan perbankan yang bebas dengan pejabat di Switzerland (Geneva, Zurich, Lugano), Eropah (London, Luxembourg, Malta) dan seluruh dunia (Singapura, Dubai). Pada 30 Jun 2020, REYL menguruskan aset melebihi CHF13 bilion dan menggaji lebih daripada 220 orang profesional. Dengan membangunkan pendekatan inovatif untuk perbankan, REYL memberikan perkhidmatan kepada pelanggan yang terdiri daripada usahawan antarabangsa dan pelabur institusi melalui Pengurusan Kekayaan, Perkhidmatan Pejabat Usahawan & Keluarga, Penasihat & Penstrukturan Korporat, Perkhidmatan Aset dan Pengurusan Aset.

Keywords: Banking/Financial Service Computer Software Computer/Electronics Joint ventures New products/services Financial Technology


Sojern Kini Tawar Penyelesaian Pemasaran Pelancongan Dipacu-Data untuk Pelanggan Tempat Tarikan Seluruh Dunia

Pengendali Jelajah dan Aktiviti Kini Dapat Membina Dengan Lancar Kempen Pengiklanan Digital Berbilang Saluran, Sentiasa Boleh Diakses Yang Mendorong Jualan Dalam Talian

SAN FRANCISCO, 29 Februari 2020 /PRNewswire/ — Sojern, penyedia yang terkemuka bagi penyelesaian pemasaran perjalanan digital, hari ini mengumumkan sokongan yang diperluas untuk pelanggan tempat tarikan di seluruh dunia bagi menyediakan alternatif kepada kadar komisen tinggi yang dikenakan oleh agensi-agensi pelancongan dalam talian (OTA). Dipakejkan sebagai langganan, Sojern kini membantu pelanggan tempat tarikan daripada semua saiz untuk mempromosikan jelajah, aktiviti dan pengalaman mereka melalui Facebook, Instagram, video programatik dan iklan paparan. Sokongan untuk pemasaran enjin gelintar kini sedang menjalani ujian beta bersama pelanggan A.S.

Permintaan pengguna untuk menempah lawatan, pengalaman dan tempat tarikan secara dalam talian semakin meningkat, namun pemasaran kepada pengguna berkenaan boleh menjadi sukar. Banyak perniagaan kesuntukan masa, kepakaran dan teknologi yang diperlukan untuk mengurus campuran pemasaran digital komprehensif yang akan membolehkan mereka mendekati pelanggan dalam talian.

Sojern mempunyai alatan, kepakaran dan teknologi untuk mengenal pasti, menyasarkan dan mempengaruhi orang ramai yang menjelajah ke pasaran tempatan, selain prospek tempatan yang aktif mencari sesuatu untuk dilakukan. Dengan penyelesaian pemasaran digital bertaraf dunia daripada Sojern, pengendali lawatan dan aktiviti boleh mencari dan mendekati pengembara yang mencari pengalaman dalam destinasi dengan mudah dan kemudian mempengaruhi mereka untuk melawat laman sesawang tempat tarikan tersebut. Sebagai sebahagian daripada langganan, Sojern turut menawarkan pembangunan kreatif iklan HTML5 pelengkap, metrik prestasi kempen dan tinjauan pasaran pada waktu sebenar—kesemuanya boleh diakses melalui papan pemuka yang terus dikemas kini.

“Bagi kebanyakan pelanggan kami, menjalankan sebuah perniagaan adalah cukup sukar. Mereka sedia maklum mereka perlu memikirkan tentang pemasaran digital, namun hal berkenaan telahpun dimasukkan ke dalam senarai tugasan yang sudahpun lengkap yang difikirkan oleh mereka untuk memastikan perniagaan mereka beroperasi. Mencari rakan kongsi yang dapat dipercayai oleh mereka untuk mendorong pemasaran digital dapat memulangkan kepada mereka masa selama berjam-jam setiap minggu untuk memberi tumpuan bagi memberi pelanggan mereka pengalaman yang hebat,” kata Kurt Weinsheimer, Ketua Pegawai Penyelesaian Sojern. “Cuba mengoptimumkan kempen-kempen yang rumit melalui Instagram, Facebook dan Google secara sendiri tidak dapat diskalakan, namun ia dapat diskalakan sekiranya anda mempunyai rakan kongsi yang baik dan penyelesaian yang sesuai dengan bajet anda. Pakej pengiklanan langganan Sojern bermula hanya beberapa ratus dolar sebulan dan menggunakan data serta tinjauan pengembara pada waktu sebenar untuk membantu mendorong pengguna ke laman sesawang tempat tarikan dan meningkatkan jualan.”

Untuk maklumat lanjut mengenai penyelesaian pemasaran digital Sojern untuk tempat tarikan, kunjungi www.sojern.com/attractions/

Latar Belakang SojernPenyelesaian pemasaran digital Sojern untuk perjalanan dibangunkan menerusi lebih sedekad kepakaran dalam menganalisis laluan pengembara yang lengkap untuk membeli. Syarikat tersebut membawa pengembara daripada impian ke destinasi dengan mengaktifkan penjenamaan berbilang saluran dan penyelesaian prestasi pada Sojern Traveler Platform untuk lebih 10,000 pelanggan di seluruh dunia. Diiktiraf sebagai syarikat Deloitte Technology Fast 500 selama enam tahun berturut-turut, ibu pejabat Sojern terletak di San Francisco dengan 600 kakitangan ditempatkan di Berlin, Dubai, Dublin, Hong Kong, Istanbul, London, Bandar Raya Mexico, New York, Omaha, Paris, São Paulo, Singapura dan Sydney.

Keywords:  Advertising Computer/Electronics Multimedia/Online/Internet Travel New products/services


Promosi Istimewa Sempena Lazada Mid-Year Festival – Miliki Xiaomi Mi MIX 2S Pada Harga RM999!

Banyak betul promosi menarik sempena Lazada Mid-Year Festival ni kan? Semua promosi bukan main gempak – tak mahu kalah! Xiaomi juga nampaknya tidak mahu ketinggalan untuk memberi kejutan istimewa buat peminat setia.

Xiaomi bakal mengadakan flash sale istimewa untuk sejumlah produk terpilih – harga serendah RM99! Promosi masa terhad! Berlangsung pada 12 Julai, bermula jam 12pagi – 2 pagi sahaja. Produk tersenarai termasuk Xiaomi Mi MIX 2S, Redmi Note 7 dan Mi Band 3. Promosi adalah seperti berikut :

Xiaomi turut mengadakan jualan hebat dengan harga istimewa untuk beberapa produk terpilih yang lain – promosi untuk sepanjang hari pada 12 Julai 2019. Antaranya termasuk Xiaomi Mi 9T, Xiaomi Mi 9, Mi Robot Vacuum Cleaner, Mi Dash Cam, 10000mAh Mi Power Bank 2S dan Mi Action Camera 4K. Penawaran harga adalah seperti berikut :

PERCUMA : Mi Wireless Fast Charger(20W) (RM 149)

Bagi yang berminat, jangan lupa tandakan kalendar anda! 12 Julai 2019! Jom, jom belanja sakan! Untuk maklumat lanjut, layari Xiaomi Malaysia dan kekal bersama eRing untuk lebih info terkini.


Realme Bakal Lancarkan Realme X Edisi Spiderman!

Filem Spiderman Far From Home akal ditayangkan tidak lama lagi dan syarikat telefon pintar popular Realme akan mengeluarkan peranti edisi Spiderman menerusi model Realme X.

Dalam satu imej yang terdedah di media sosial, peranti tersebut akan hadir dengan kotak dengan lambang spiderman dan corak istimewa pada baju Spiderman. Walaubagaimanapun, tiada maklumat yang diketahui mengenai harga dan spesifikasi mengenai model edisi ini.

Peranti Realme X ini telah dilancarkan di China pada Mei dan tampil dengan saiz paparan 6.53 dengan Panel OLED dan ia hadir dengan paparan penuh tanpa takuk. Hal ini kerana ia menggunakan mekanisma pop-up camera bagi kemera hadapan dengan 16MP. Bagi kamera belakang pula ia dihadirkan dengan 48MP dan berasaskan sensor Sony IMX586.

Ia turut dikuasakan oleh Qualcomm Snapdragon 710 dan memori sehingga 8GB dan 128GB bagi storan. Aspek bateri juga tidak mengecewakan apabila ia hadir dengan 3765mAh dengan pengecasan pantas VOOC 3.0. Turut disertakan dengan sistem pengimbas cap jari pada skrin.

Jadi ayuh kita sama-sama nantikan ketibaan Realme X edisi Spiderman ini!!!


Reviu Eksklusif: Permainan Game Dengan ASUS ROG Phone Di Tahap Maksima

HARGA: 128GB (RM3,499) / 512GB (RM3,999)

Dalam artikel sebelum ini, kita telah merungkai mengenai kehebatan spesifikasi ASUS ROG Phone. Kali ini kita akan lihat pula kehebatan telefon ini dalam memberi kepuasan kepada pengguna ketika bermain permainan video.

ASUS ROG Phone mempunyai 90Hz 1ms paparan AMOLED yang mempunyai 6 inci dengan HDR support. Ini akan memberikan kepuasan buat pengguna yang inginkan paparan visual yang menarik.

Kebanyakan permainan mudah alih berhenti pada 60fps, namun tidak bagi ROG Phone kerana ia mempunyai 90Hz refresh rate yang akan memastikan bahawa pengguna tidak ketinggalan sebarang frame.

Bagi menyaingi paparan visual dan pengawalan yang baik, sistem audio juga perlu seiring. Ini semua tidak menjadi masalah bagi telefon ini. Telefon ini mempunyai dual Smart Amplified speakers. Ia terdiri daripada 2 NXP 9874 amplifiers yang setiap satu untuk front facing speaker bagi memberikan kepuasan bermain game yang menakjubkan.

Bagi telefon ini, ia mempunyai beberapa ciri-ciri unik yang mampu membantu memberi pengalaman yang berbeza ketika bermain permainan game.

Game center akan memaparkan tahap GPU, CPU, berapa RAM yang digunakan dan berapa storan yang digunakan. Dalam pada itu, ia juga boleh mengaktifkan kelajuan Aero Active cooler. Apa yang perlu dilakukan terlebih dahulu ialah pasangkan Aero Active Cooler dan kemudian lakukan tetapan yang anda inginkan.

Dalam pada itu, bagi fungsi ini juga pengguna boleh membuat tetap Aura Lighting iaitu pencahayaan bagi logo ROG di bahagian belakang telefon ini. Anda boleh menetapkan patern nyalaan cahaya dan warna yang diinginkan pada logo tersebut. Pergi ke Game Center kemudian pilih advanced setting dan tetapan boleh dilakukan di situ.

ROG phone ini dilengkapi dengan Performance boosting iaitu X Mode yang mana secara automatik akan membenarkan alat konfigurasi sistem, meningkatkan kekerapan CPU dan mengoptimumkan memori untuk bermain game.

Pengguna boleh membuka atau menutup X Mode daripada butang yang tersembunyi pada bahagian main drop down menu ataupun pada Game Center App. Anda juga boleh aktifkan dengan mengenggam telefon tersebut dan X Mode akan aktif.

Apabila X Mode telah aktif, wallpaper akan bertukar kepada Flame red dan logo ROG pada bahagian belakang telefon akan diaktifkan juga.

Mode ini akan memastikan anda tidak menerima sebarang gangguan ketika bermain. Ia juga mampu meningkat prestasi telefon ketika bermain game.

Cara untuk membuat tetapan bagi X Mode adalah pergi ke tetapan dan pilih advanced. Kemudian pilih Air Trigger dan pilih Long squeze. Setelah selesai, anda sudah boleh menggunakan X Mode.

Ini merupakan game support app yang boleh digunakan secara automatik apabila game mula dimainkan. Pengguna boleh menggunakan Game Ginie ini melalui menu pada navigation bar atau drop down menu. Jika anda slide skrin, anda akan dapat lihat satu butang yang mempunyai gambar joystick ini. Disini anda boleh membuat tetapan seperti tetapan untuk Air Trigger.

Game ginie ini menawarkan lock mode, no alert setting, speed up (mengosong memory cache), konfigurasi Air trigger (touch assistance), key mapping untuk papan kekunci dan tetikus, macros, merakam permainan dan live streaming.

Telefon ini direka untuk memberi pengawalan sepenuhnya kepada pemain. Kebanyakan permainan video menggunakan skrin sesentuh untuk mengawal game tersebut yang mana ia memberi sedikit kesukaran swipe constantly dan menutup skrin.

ASUS ROG Phone ini dilengkapi dengan 3 set Supersonic sensor yang dipanggil Air Trigger. sensor ini boleh mengesan minimum tekanan 20g sebagai butang press signal dengan kurang 10 ms latency.

Ketika telefon di pegang secara mendatar (horinzotal), 2 set Air Trigger pada bahagian kanan telefon boleh digunakan. Ini sangat berguna sebagai butang trigger dalam FPS game. Bila kita menetapkan Air Trigger ini kita akan lihat butang L1 dan R1 pada paparan skrin.

Jadi anda boleh menetapkan fungsi L1 dan R1 dengan meletakkan butang ini pada fungsi tugas yang perlu dilakukan di skrin. Air trigger ini boleh dikonfigurasikan melalui Game genie app.

Ia direka seperti sandwich yang berlapis. 3D Vapor-Chamber berada pada bahagian bawah, di bahagian tengah pula ialah copper heat spreader sementara carbon cooling pad berada di atas. Hal ini menawarkan ROG phone beroperasi sehingga 2.96 GHz bagi tempoh yang lama bagi permainan game yang lebih lancar dan persembahan yang mengagumkan.

Sungguhpun telefon ini sudah mempunyai Gamecool System, ia juga disertakan Aeroactive Cooler yang boleh ditanggalkan. Hal ini bagi memastikan telefon sentiasa dalam keadaan sejuk.Ini sangat berguna ketika pengguna bermain game sambil mengecas.

Pada bahagian Aero Active Cooler disertakan USB type-C dan audio jack yang mana tidak akan menganggu anda ketika bermain game. Jadi anda boleh bermain sambil mengecas telefon anda tanpa ganguan.

Telefon ini di datangkan dengan kapasiti bateri yang besar iaitu 4000mAh yang mana membenarkan anda pengguna bermain game sehingga 7.2 jam, menonton video youtube melalui Wi-Fi 14 jam.Bateri telefon ini juga disertakan dengan pengecasan pantas iaitu QC4.0 yang boleh mengecas telefon dengan pantas.

Ia juga mempunyai hyper charge yang mana ia boleh dicas dengan wattage yang tinggi. Ketika bermain permainan mudah alih seperti PUBG, Mobile Legend, Free Fire, tiada sebarang lag ketika bermain. Grafik yang di pamerkan sangat menakjubkan.

Kami telah menjalankan ujian ke atas prestasi telefon ini ketika bermain game. Nyata ia mempamerkan prestasi yang menakjubkan dan ia mampu memberikan kepuasan buat pengguna.

Daripada ujian yang dilakukan, ASUS ROG Phone boleh mencapai sehingga 60 FPS tanpa sebarang gangguan menunjukkan bahawa grafik yang dipaparkan sangat menakjubkan.

Bagi menguji kesan grafik yang lebih tinggi, kami juga menguji dengan permainan game Asphalt 9, Mobile Legend dan PUBG. Telefon ini pastinya memaparkan grafik yang menakjubkan tanpa sebarang gangguan.

Daripada keputusan ini, tiada sebarang permasalahan yang timbul ketika bermain game mengunakan telefon ini.

Beberapa aksesori turut boleh digunakan dalam membantu memaksimakan kepuasan pengguna bermain game pada telefon ini.

Ia merupakan satu aksesori yang mempunyai paparan 6 inci AMOLED. Apabila ROG phone dipasangkan pada twinview dock dan sekelip mata anda mempunyai 2 skrin, 4 speaker, 2 pengawalan, heat dissipation tambahan dan bateri 6000 mAh . Ia memberi pada anda kawalan yang lebih baik.

Ia boleh disambung pada komputer. Ia membenarkan pengguna untuk menyambung pada paparan 4K UHD 60Hz menggunakan HDMI atau display port, papan kekunci, tetikus, audio jack 3.5 mm dan banyak lagi.

Ia menggunakan advanced Qualcom 802.11ad 60 GHz wireless technology yang membenarkan pengguna untuk stream input daripada ASUS ROG Phone.

Menyediakan dwi analog joystick yang meliputi di bahagian kiri dan kanan adalah fire trigger dan bumper, D-pad disertakan dengan A, B, Y dan L3 dan butang R3. Menggunakan controller ini, pengguna dan menikmati permainan video pada paparan skrin yang lebih besar.

Telefon ASUS ROG Phone ini pastinya mampu menarik golongan muda yang gemar untuk bermain game menggunakan telefon mudah alih mereka. Apa yang pasti, kepuasan ketika bermain game ini boleh dicapai menerusi telefon ASUS ROG Phone.

Secara keseluruhannya, telefon ini sangat baik dari segi fungsi permainan game. Tiada sebarang gangguan yang timbul ketika bermain game menggunakan telefon pintar ini. Dengan spesifikasi telefon game ini, pastinya, kepuasan bermain game akan berada pada tahap maksima.


[Khabar Angin] Samsung Galaxy S9 Akan Mengekalkan Saiz Skrin Yang Sama Seperti S8

Terdapat ura-ura mengatakan Samsung Galaxy S9 tahun depan akan mengekalkan saiz skrin yang sama digunakan pada Galaxy S8 sekarang. Perkara ini juga telah dihebahkan sendiri oleh salah sebuah pembekal industri yang tidak diketahui nama.

Oleh itu, ini menjadikan Samsung Galaxy S9 akan hadir dengan saiz skrin 5.8 inci, manakala Galaxy S9+ masih kekal dengan saiz 6.2 inci. Disamping itu, syarikat gergasi ini juga dikatakan akan terus mengeluarkan dua pilihan varian yang menggunakan teknologi insfinity display.

Bukan itu sahaja, Samsung juga akan membangunkan konfigurasi pengimbas cap jari terus pada skrin bagi menggantikan pengimbas cap jari jenis biometrik yang kini dipakai di kebanyakan smartphone. Sekaligus, mereka dapat menyertai Qualcomm dan vivo dalam teknologi ini.

Tidak mustahil untuk syarikat Korea ini melaksanakan projek ini, kerana Samsung sentiasa menyediakan dana dan pelaburan yang banyak dalam penyelidikan dan pembangunan produknya. Walaubagaimanapun, Samsung juga perlu menangani sebarang masalah seperti kekurangan pembekal seperti mana dihadapi oleh Apple dalam menghasilkan iPhone 8 sekarang ini.


3 Sebab Kenapa Korang Wajib Datang Pelancaran Jualan Rasmi Siri HUAWEI P30 Pada Sabtu Ini – Rugi Kalau Terlepas!

Wow! Wow! Wow! Nampaknya sesuatu yang menyoronokkan bakal menemui korang, jadi jangan lepaskan peluang untuk bersama-sama memeriahkan pelancaran jualan rasmi pertama siri HUAWEI P30 yang akan berlangsung pada Sabtu ini – 6 April 2019. Pelbagai aktiviti dan ganjaran menarik menanti semua!

Pelancaran jualan siri HUAWEI P30 diperluaskan ke 11 lokasi berbeza di seluruh Malaysia. Buat pertama kalinya, pelancaran jualan rasmi besar-besaran HUAWEI berlangsung secara serentak di seluruh Malaysia dan bakal diadakan di lokasi berikut:

Apa yang lebih menarik, seunit HUAWEI Backup bernilai RM599 menanti 6,000 pembeli bertuah untuk setiap pembelian HUAWEI P30 dan P30 Pro – Berdasarkan konsep siapa cepat dia yang dapat.

Jika korang ada apa-apa pertanyaan, jangan segan silu untuk bertanya! Pihak HUAWEI akan bersedia menjawab segala persoalan termasuklah mengenai program trade-in, VIP Rewards, siri HUAWEI P30 dan sebagainya.

Di samping itu, mereka juga akan berkongsi tips untuk menggunakan telefon khususnya berfokuskan pada ciri kamera. Selain itu, korang juga berpeluang untuk mencuba teknologi inovatif “one-tap-share” yang boleh menghantar dokumen dengan pantas daripada telefon ke HUAWEI MateBook 13.

Terdapat pelbagai ganjaran menarik yang ditawarkan buat pilihan korang seperti setiap pembelian P30 Pro bakal hadir dengan HUAWEI Snorkeling case bernilai RM428. Manakala, setiap pembelian P30 pula akan menerima Wireless Charging back cover berharga RM268 secara percuma!

Apa lagi yang best? HUAWEI juga menawarkan program Level-Up yang membolehkan korang menaik taraf smartphone lama kepada siri HUAWEI P30 yang baru! – Sebagai ganjaran untuk menjimatkan lebih banyak kos untuk pelanggan setia.

Jadi, mark your calendar dan jangan lupa datang pelancaran jualan rasmi siri HUAWEI P30 pada Sabtu ini. Jumpa korang di sana! Maklumat lanjut layari, HUAWEI Malaysia.


Pecah Rekod: Realme 2 Pro Terjual Sebanyak 2,500 Unit Dalam Hanya 3 Jam Pada Acara ‘Shopee 11.11 Big Sale’

Berikutan kejayaan pelancarannya pada 7 November lepas, sub jenama daripada OPPO iaitu Realme telah mencatatkan jualan sebanyak 2,500 unit untuk Realme 2 Pro dalam hanya 3 jam dan merupakan produk ‘terlajak laris’ pada pesta beli belah, ‘Shopee 11.11 Big Sale’!

Pencapaian mengagumkan ini mencipta satu rekod baru bagi jualan pertama di Shopee dan selepas hanya empat hari dilancarkan, telefon pintar kelas flagship Realme terbukti menjadi pilihan baru dalam kalangan golongan muda di Malaysia.

Berikutan pencapaian tersebut juga, Realme jakan menganjurkan satu lagi acara jualan untuk Realme 2 Pro di Shopee Malaysia pada 15 November ini bermula jam 9 pagi. Stay tuned untuk maklumat lanjut mengenai tawaran tersebut yang boleh didapati tidak lama lagi!


Rasmi! Bertemu vivo NEX Pada 23 Julai 2018!

Okay, FIFA World Cup sudah pun menutup tirai dengan negara Perancis memegang pingat piala untuk tahun 2018. Seperti yang diketahui, vivo adalah penaja utama untuk acara bola FIFA 2018 dan ini telah membawa pendedahan yang sangat tinggi pada jenama ini kepada seluruh dunia.

Setelah vivo NEX rasminya dilancarkan di negara China pada bulan Jun yang lepas, akhirnya tiba giliran pasaran tempatan menjemput kehadirannya. Melalui jemputan media dari pihak vivo, peranti ini bersiap sedia berjumpa dengan peminatnya pada 23 Julai 2018 nanti.

Pembinaan kamera hadapan yang unik di mana ia hanya akan muncul setelah kamera hadapan diaktifkan ini telah menjadi topik hangat vivo NEX pada bila-bila masa. Penggunaan teknologi canggih yang lain seperti cip pemproses Snapdragon 845, 8GB RAM, 256GB ROM, kapasiti bateri 4000mAh dan skrin sebesar 6.59 inci turut hadir pada vivo NEX.

Berapa tawaran harga jualan untuk vivo NEX, kita tunggu pelancaran pada 23 Julai ini ya~


Samsung Galaxy S9 Akan Diumumkan Secara Rasmi 25 Februari Depan

Hampir genap setahun Samsung Galaxy S8 dilancarkan, dan mengikut jadual Galaxy S9 pula akan diumumkan pada minggu akhir bulan hadapan. Acara perasmian yang akan berlangsung di Barcelona itu telah menjemput para media antarabangsa.

Gambar jemputan yang dihantar menunjukkan Samsung Galaxy S9 akan menggunakan tag line “The Camera. Reimagined.”. Jadi nampaknya Samsung ingin mengetengahkan fungsi kamera pada peranti terbaharu mereka.

Berdasarkan gambar yang pernah tertiris, Samsung Galaxy S9 akan hadir dengan paparan Infinity Display dengan bingkai lebih nipis. Manakala rekaan belakang akan dilengkapi dua kamera untuk versi Plus, dan satu kamera untuk versi standard. Khabar angin juga mengatakan apa yang menarik mengenai teknologi kamera Galaxy S9 versi standard ialah kemampuan menggunakan dua jenis aperture – salah satunya sensor aperture f/1.5. Malah, rakaman video turut menyokong 1080p pada 480fps.

Selain itu, Samsung Galaxy S9 versi Asia ini akan dilengkapi sistem pengecasan yang menawarkan Adaptive Fast Charging 15W sahaja berbanding versi AS yang menggunakan teknologi QuickCharge 4.0+ (27W).

Jadi dengan serba sedikit maklumat yang tertiris, adakah Samsung akan membuat lebih banyak kejutan pada perasmian kelak?

1. Prestasi Samsung Galaxy S9+ Telah Disahkan Melalui Keputusan Benchmark

2. [Tertiris] Kapasiti Bateri Samsung Galaxy S9 Dan S9+ Didedahkan


[ PERBANDINGAN ] Peranti 48MP Kamera Utama, Mana Satu Pilihan Anda?

Sedar tak sedar, peranti pintar yang dilengkapi dengan sensor kamera 48MP telah menjadi trend masa kini sama ada bagi kelas pertengahan ataupun kelas atasan. Teknologi yang disediakan pada setiap peranti ada beza juga, mana satu menjadi pilihan utama anda?

Di sini kami telahpun menyenaraikan empat model peranti yang hadir bersama lensa kamera 48MP, masing-masing adalah OPPO F11 Pro, vivo V15 Pro, HONOR View20 dan Redmi Note 7. Keempat-empat model ini ada kelebihan tersendiri, yang penting pilih ikut bajet poket anda laa…


Permainan GRIS Bakal Tampil Pada Platform PS4 pada 26 November Ini!

Pasti ramai yang menantikan permainan GRIS pada Platform Play Station 4! Jangan bimbang kerana ia bakal hadir pada 26 November ini.

Pemain pasti teruja kerana permainan ini hadir dengan grafik yang sangat cantik dan apa yang paling penting pemain tidak akan stress bermain kerana ia merupakan permainan yang tidak dihadirkan dengan cabaran yang melampau.

Apa yang menariknya, permainan ini telah tersenarai dalam anugerah The Game Awards 2019 .

Permainan ini telah dilancarkan pada platform iOS, Switch dan PC sebelum ini.